Αποστολέας Θέμα: Παρουσίαση βιβλίου. (Αναγνώστηκε 3982 φορές)\n« στις: 29 Δεκεμβρίου, 2010, 03:17:25 μμ »\nΤό βιβλίο τού Σεβασμιωτάτου Nαυπάκτου και Αγίου Βλασίου Ιεροθέου Βλάχου ΕΜΠΕΙΡΙΚΗ ΔΟΓΜΑΤΙΚΗ θά παρουσιασθή σέ ειδική εκδήλωση πού θά γίνη στήν Στοά Βιβλίου στήν Αθήνα, τήν Τετάρτη 19 Ιανουαρίου 2011, 7 μ.μ.\n« Απάντηση #1 στις: 13 Ιανουαρίου, 2011, 07:51:45 μμ »\nΣτοά του βιβλίου-Αίθουσα Λόγου\n\_"Εμπειρική Δογματική της Ορθοδόξου καθολικής Εκκλησίας κατά τις προφορικές παραδόσεις του π. Ιωάννου Ρωμανίδη\_"\nΙερά Μητρόπολη Θηβών και Λεβαδείας,\nΙερά Μονή Γενεθλίου της Θεοτόκου.[/fonts][/fontf]\n« Απάντηση #2 στις: 11 Φεβρουαρίου, 2011, 04:45:45 μμ »\n[font face=Garamond][font size=5] Η παρουσίαση τής «Εμπειρικής Δογματικής» στήν Αθήνα\nΑΦΙΕΡΩΜΑ ΣΤΟΝ Π. ΙΩΑΝΝΗ ΡΩΜΑΝΙΔΗ\n[font face=Garamond][font size=4] Πραγματοποιήθηκε τήν Τετάρτη 19 Ιανουαρίου ε.έ. στήν Στοά τού Βιβλίου στήν Αθήνα η παρουσίαση τού δίτομου έργου τού Σεβ. Μητροπολίτου Ναυπάκτου καί Αγίου Βλασίου κ. Ιεροθέου «Εμπειρική Δογματική, τής Ορθοδόξου Καθολικής Εκκλησίας, κατά τίς προφορικές παραδόσεις τού π. Ιωάννου Ρωμανίδη». Τήν εκδήλωση-παρουσίαση διοργάνωσε η εκδότρια Ιερά Μονή Γενεθλίου Θεοτόκου – Πελαγίας τής Ιεράς Μητροπόλεως Θηβών καί Λεβαδείας.\nΌπως είπε καί η Γερόντισσα Σιλουανή προλογίζοντας τήν εκδήλωση, «μέχρι τώρα δέν έχει γίνει στήν Ελλάδα παρουσίαση κανενός βιβλίου τού Σεβασμιωτάτου, όμως θεωρήθηκε αναγκαία αυτή η παρουσίαση τού δίτομου έργου του \_"Εμπειρική Δογματική κατά τίς προφορικές παραδόσεις τού π. Ιωάννου Ρωμανίδη\_", γιά νά προβληθή καί νά τιμηθή η προσωπικότητα τού αειμνήστου πρωτοπρεσβυτέρου καί πανεπιστημιακού καθηγητού, π. Ιωάννου, μέ τήν ευκαιρία μάλιστα τής δεκαετίας από τήν κοίμησή του» (1-11-2001).\nΤήν εκδήλωση τίμησε μέ τήν παρουσία του ο Μακαριώτατος Αρχιεπίσκοπος Αθηνών καί Πάσης Ελλάδος κ. Ιερώνυμος, Αρχιερείς, μεταξύ τών οποίων ο Σεβ. Μητροπολίτης Θηβών καί Λεβαδείας κ. Γεώργιος, υπό τήν δικαιοδοσία τού οποίου βρίσκεται η Ιερά Μονή, Καθηγητές Πανεπιστημίου, Ιερείς καί λαϊκοί πού γέμισαν τήν διπλή αίθουσα παρουσιάσεων τής Στοάς τού Βιβλίου.\nΑξίζει νά σημειωθή καί η παρουσία ορισμένων προσώπων, πέρα από τούς εισηγητές, πού συνδέονταν ιδιαιτέρως μέ τόν π. Ιωάννη, όπως η αδελφή του κ. Παρθενία Ρωμανίδου – Ott, η οποία ταξίδευσε από τήν Νέα Ζηλανδία γιά νά συμμετάσχη στήν εκδήλωση, ο κ. Αθανάσιος Σακαρέλλος, μαθητής τού π. Ιωάννου, στό Γραφείο τού οποίου παρέδιδε μαθήματα θεολογίας καί ιστορίας πρίν καί μετά τήν συνταξιοδότησή του καί ο οποίος διέσωσε μαγνητοφωνημένες πολλές ομιλίες του κ.ά.\nΟι δόκιμοι καί έγκριτοι εισηγητές πού παρουσίασαν τό βιβλίο καί μίλησαν γιά τόν συγγραφέα καί γιά τόν π. Ιωάννη Ρωμανίδη ήταν ο Αιδεσιμολ. Πρωτοπρεσβύτερος καί Ομότιμος Καθηγητής τής Θεολογικής Σχολής τού Πανεπιστημίου Αθηνών π. Γεώργιος Μεταλληνός, ο Αιδεσιμολ. Πρωτοπρεσβύτερος καί Γραμματέας τής Συνοδικής Επιτροπής επί τών Διορθοδόξων καί Διαχριστιανικών Σχέσεων, π. Στέφανος Αβραμίδης καί ο Καθηγητής τής Θεολογικής Σχολής τού Αριστοτελείου Πανεπιστημίου Θεσσαλονίκης κ. Λάμπρος Σιάσος.\nΗ εκδήλωση άρχισε μέ τόν σύντομο πρόλογο από τήν Γερόντισσα τής εκδότριας Ιεράς Μονής μοναχή Σιλουανή καί μέ τούς χαιρετισμούς από τόν Μακαριώτατο κ. Ιερώνυμο καί τήν αδελφή τού π. Ιωάννου, κ. Παρθενία. Ακολούθησε η παρουσίαση τού έργου από τούς τρείς εισηγητές καί τέλος μίλησε ο Σεβασμιώτατος συγγραφέας κ. Ιερόθεος. Ο π. Γεώργιος Μεταλληνός κλείνοντας τήν όλη εκδήλωση ευχαρίστησε τόν Σεβασμιώτατο γιά όλα καί ανήγγειλε τό ευχάριστο γεγονός τής έναρξης μεταφράσεως τών έργων τού π. Ιωάννη σέ γλώσσες τών ανατολικών ορθοδόξων, από τίς οποίες ήταν «αποκλεισμένος από ένα αόρατο χέρι».\nΗ εκδήλωση έκλεισε μέ τήν προβολή σχετικού οπτικοακουστικού υλικού καί ακούσθηκε η φωνή τού π. Ιωάννου νά παραδίδη τά θεολογικά μαθήματα.\nΣτό τεύχος αυτό μπορεί ο αναγνώστης νά διαβάση όλους τούς λόγους, χαιρετισμούς καί εισηγήσεις πού ακούσθηκαν. Κλείνοντας τήν σύντομη αυτή αναφορά, θά θυμηθούμε τά λόγια τού π. Γεωργίου Μεταλληνού: «Άν τό πέρασμα τού μακαριστού π. Ιωάννη Ρωμανίδη από τήν ελληνική πραγματικότητα υπήρξε σεισμός αναστάσιμος, πού μάς έβγαλε από τήν θεολογικοεκκλησιαστική βαβυλώνεια αιχμαλωσία μας, τό ίδιο ισχύει καί γιά τό δίτομο έργο τού Σεβασμιωτάτου Μητροπολίτου Ναυπάκτου καί Αγίου Βλασίου κ. Ιεροθέου γιά τήν θεολογία τού π. Ιωάννη».\n« Απάντηση #3 στις: 11 Φεβρουαρίου, 2011, 04:51:56 μμ »\n[font face=Garamond][font size=4] ΕΚΦΡΑΣΗ ΣΥΓΚΙΝΗΣΗΣ ΚΑΙ ΕΜΠΙΣΤΟΣΥΝΗΣ\nΤΟΥ ΜΑΚ. ΑΡΧΙΕΠΙΣΚΟΠΟΥ Κ. ΙΕΡΩΝΥΜΟΥ\nΠρολαμβάνω νά πάρω τόν λόγο. Θά ήθελα νά μιλήσω στό τέλος γιά νά ακούσω τίς ωραίες εισηγήσεις καί τήν εμβάθυνση στά θέματα αυτά τού πατρός Ιωάννου Ρωμανίδου, μάλιστα επεξεργασμένα από πολύ δυνατά χέρια καί δυνατό μυαλό, αλλά λόγοι υπηρεσιακοί μέ υποχρεώνουν οχτώ παρά τέταρτο νά φύγω από τόν χώρο αυτό γιά νά βρεθώ σέ άλλον χώρο.\nΠράγματι νιώθω πολύ συγκινημένος απόψε καί θά’θελα νά υπογραμμίσω γιά ποιούς λόγους. Όπως είπε η Γερόντισσα Σιλουανή, μπροστά από αρκετά χρόνια ο Θεός έφερε τήν ευλογία τήν ιδιαίτερη νά συναντηθούμε μετά τήν γνωριμία καί τήν συνεργασία μέ τόν τότε Ιεροκήρυκά μας, Πνευματικό μας καί τώρα Σεβασμιώτατο Μητροπολίτη Ναυπάκτου καί Αγίου Βλασίου κ. Ιερόθεο, νά γνωρισθούμε καί η Αδελφότης νά εγκατασταθή σέ ένα ερειπωμένο, γκρεμισμένο μοναστήρι στήν περιοχή τού Ακραιφνίου. Η αγάπη τού Σεβασμιωτάτου καί Πνευματικού των Πατρός, η εργατικότητα τών μοναχών, η συστηματική εμμονή τους στά καθήκοντα τά μοναχικά καί πνευματικά συνετέλεσε ώστε νά δημιουργηθή ένας δυνατός δεσμός πνευματικός καί συνεργασίας επί πολλά χρόνια. Αυτή η πορεία τού μοναστηριού συνεχίζεται καί τώρα κάτω από τήν σκιά, τήν καθοδήγηση τού Σεβασμιωτάτου, διαδόχου μου Μητροπολίτου, τού κ. Γεωργίου, καί πάντοτε υπό τό βλέμμα καί τήν καθοδήγηση τού Πνευματικού Πατρός, τού Σεβασμιωτάτου Μητροπολίτου Ναυπάκτου καί Αγίου Βλασίου κ. Ιεροθέου.\nΟ δεύτερος λόγος πού μέ κάνει νά είμαι συγκινημένος είναι αυτή η χαρά καί ικανοποίηση πού νιώθω κάθε φορά, όταν βλέπω ένα έργο τού Σεβασμιωτάτου Μητροπολίτου κ. Ιεροθέου μέ πάντοτε τό ερώτημά μου: \_"Πότε τά προλαβαίνει όλα αυτά τά πράγματα; Πότε προλαβαίνει νά είναι πανταχού παρών σέ όλες τίς εκδηλώσεις, νά δίνη λόγο σέ κάθε θέμα, νά ανταποκρίνεται σέ δημοσιεύματα καί νά μάς προλαμβάνη όλους σέ εκπλήξεις, όπως αυτό τό βιβλίο;\_".\nΟ τρίτος λόγος είναι ότι είχα γνωρίσει κι εγώ τήν προσωπικότητα τού μακαριστού π. Ιωάννου Ρωμανίδου, είχαμε κάνει πάρα πολλές συζητήσεις, άν καί τά θέματα τού δικού του ενδιαφέροντος από τού δικού μου ενδιαφέροντος ήταν διαφορετικά, αλλά εύρισκε κανείς πάρα πολλά σημεία στά οποία μπορούσε νά συζητάη επί πολλές ώρες.\nΕπίσης είμαι πολύ χαρούμενος, δέν ξέρω άν προλάβω νά ακούσω όλους τούς εισηγητάς, αλλά είναι εκλεκτοί εργάτες τού Ευαγγελίου, τής διακονίας τής θεολογικής, αγαπητοί αδελφοί, καί όλα αυτά σέ μιά εποχή δύσκολη, σέ μιά εποχή συγχύσεως, σέ μιά εποχή πού όλοι μας ποσπαθούμε νά βρούμε τά σταθερά σημεία πάνω στά οποία θά πατήσουμε γιά νά μπορέσουμε νά ξεπεράσουμε τίς δυσκολίες.\nΠιστεύω πώς, όταν έχουμε τέτοιους καθοδηγητάς, είτε καθηγητές στό Πανεπιστήμιο μέ αυτό τό πνεύμα είτε σεβαστούς Ιεράρχες τής Εκκλησίας μας είτε μελετητές αυτών τών έργων καί παρουσιαστές, νομίζω αυτά είναι ιδιαίτερα τά αντισώματα σέ αυτήν τήν εποχή πού θά μάς βοηθήσουν νά αντιμετωπίσουμε τίς πολλές ασθένειες καί νά βρούμε τόν δρόμο πού μάς χρειάζεται.\nΣάς ευχαριστούμε πάρα πολύ Σεβασμιώτατε, Άγιε Ναυπάκτου, καί ευχόμαστε μέσα από τήν καρδιά μας ο Θεός νά σάς δίνη πολλή δύναμη, υπομονές –όχι υπομονή– δύναμη, ώστε τό έργο σας τό καρποφόρο νά είναι γιά μάς μιά αισιοδοξία, μιά ελπίδα σέ έναν δύσκολο δρόμο.\n« Απάντηση #4 στις: 11 Φεβρουαρίου, 2011, 04:56:26 μμ »\n[font face=Garamond][font size=5]\nΟ αδελφός μου Ιωάννης\nΧαιρετισμός κ. Παρθενίας Ρωμανίδη-Ott[/fonts][/fontf]\n[font face=Garamond][font size=4]Παρουσιάστρια: Ευθυμία Μαυρομιχάλη\nΕίναι μεγάλη μας τιμή καί χαρά νά έχουμε απόψε κοντά μας ένα από τά πιό αγαπημένα πρόσωπα τού π. Ιωάννου Ρωμανίδου, τήν αδελφή του κυρία Παρθενία Ρωμανίδη-Όττ. Η κ. Παρθενία ανέλαβε ένα μακρύ καί κοπιαστικό ταξίδι είκοσι δύο καί πλέον ωρών, από τήν Νέα Ζηλανδία μέχρι τήν Αθήνα, γιά νά είναι σήμερα εδώ. Τήν ευχαριστούμε θερμά καί τήν παρακαλούμε νά μάς σκιαγραφήση τήν δική της εικόνα τού πατρός Ιωάννου.\nΠάντα, όταν μέ ρωτούν από πού είμαι, απαντώ ότι είμαι πρόσφυγας από τήν Καππαδοκία, γεννημένη στήν Αμερική καί τώρα ζώ στήν Νέα Ζηλανδία. Στό πρώτο μου ταξίδι στήν Ελλάδα, όταν ήρθα νά επισκεφθώ τόν αδερφό μου πέρασα πολύ χρόνο μαζί του. Όποτε βγαίναμε έξω μέ τούς φίλους του ή μέ τούς συναδέλφους του μέ κοίταζε διακριτικά καί μού έλεγε: \_"Μή μιλάς ελληνικά\_". Ο λόγος γιά τόν οποίο μού τό έλεγε αυτό ήταν γιατί τά ελληνικά μου ήταν καππαδοκικά ελληνικά, μέ τά οποία μεγάλωσα στό πατρικό μου σπίτι, στό Μανχάταν τής Νέας Υόρκης.\nΟ αδελφός μου κι εγώ μεγαλώσαμε σέ ένα σπίτι, όπου οι γονείς μας μιλούσαν τά τουρκικά ως πρώτη τους γλώσσα μεταξύ τους καί χρησιμοποιούσαν τά καππαδοκικά ελληνικά, όταν μιλούσαν σέ μάς. Καί όταν βγαίναμε έξω από τό σπίτι, από τό διαμέρισμά μας στήν Ν. Υόρκη, τότε μπαίναμε σέ έναν κόσμο τών αγγλικών τής Αμερικής.\nΌταν ο αδελφός μου έκανε αίτηση γιά νά εγγραφή στήν Θεολογική Σχολή, αυτή πού τώρα είναι γνωστή ως Holly Cross, τού ζήτησαν νά διαβάση λίγα ελληνικά, αλλά αυτό τό έκανε μέ πολύ μεγάλη δυσκολία. Μετά βίας μπορούσε νά διαβάση ελληνικά. Αλλά βέβαια δέν υπήρχε περίπτωση νά αγνοηθούν οι προσευχές τής μητέρας μου, γι\_' αυτό καί εγγράφηκε μέ επιτυχία.\nΟ αδελφός μου ήταν ευφυής σέ οτιδήποτε αποφάσιζε νά κάνη. Μία από τίς μεγάλες του αδυναμίες ήταν νά πετάη μέ αεροπλάνο. Μέσα σέ χρόνο ρεκόρ μάθαινε νά πετάη διάφορους τύπους αεροπλάνων. Ήταν ένας προικισμένος ποιητής, αθλητής. Έπαιζε αμερικάνικο ποδόσφαιρο, μπέιζ μπόλ, μπάσκετ μπόλ, καί ήταν ένας πρωταθλητής στήν κολύμβηση. Έχω ακόμα τήν μελόντικα τού αδελφού μου μέ τήν οποία μέ πρωτομάθαινε νά παίζω. Έπαιζε σάλπιγγα καί ανήκε σέ μία μουσική μπάντα. Πόσο μού άρεσε νά τόν βλέπω νά παρελαύνη στήν 5η Λεωφόρο, στήν Ν. Υόρκη, κυρίως τήν ημέρα τής Ελληνικής Ανεξαρτησίας, τήν 25η Μαρτίου.\nΕίχα πάρα πολύ καλή σχέση μέ τόν αδελφό μου, άν καί ζούσαμε κυριολεκτικά στά αντίθετα άκρα τού κόσμου. Είχαμε διαρκή επικοινωνία μέσω τού τηλεφώνου καί κατά καιρούς βρισκόμασταν κιόλας. Μοιραζόταν μαζί μου τίς ανησυχίες του, σέ σχέση μέ τήν εργασία του καί μέ τούς ανθρώπους. Ανησυχούσε ότι δέ θά μπορούσε νά ολοκληρώση τήν εργασία του.\nΕίμαι συγκινημένη πού βρίσκομαι ανάμεσα στούς φίλους του καί στούς συναδέλφους του σήμερα εδώ σέ αυτήν τήν πολύ σημαντική στιγμή. Είμαι σίγουρη ότι βρίσκεται μαζί μας απόψε καί ότι θά είναι πολύ ανακουφισμένος πού μιλάω στά αγγλικά.\nΣάς ήξερα πολύ καλά πρίν σάς γνωρίσω κάν. Πόσο λυπηρό ήταν πού η πρώτη φορά πού συναντηθήκαμε ήταν στήν κηδεία τού αδελφού μου. Σάς ευχαριστώ θερμά γιά τήν ευγένειά σας, γιατί στηρίζατε πάντα τόν αδελφό μου καί ήσασταν δυναμικά αφοσιωμένος καί πιστός σ\_' αυτόν. Ο αδελφός μου μαζί μέ τήν μητέρα μου χαμογελούν καί είναι πολύ χαρούμενοι.\nΣεβασμιώτατε σάς χαιρετώ.\n« Απάντηση #5 στις: 11 Φεβρουαρίου, 2011, 05:01:14 μμ »\n«Πρό καί Μετά Ρωμανίδη Εποχή»\nτού Πρωτοπρ. Γεωργίου Μεταλληνού, Ομοτίμου Καθηγητού Παν/μίου\n[font face=Garamond][font size=4]Άν τό πέρασμα τού μακαριστού π. Ιωάννη Ρωμανίδη από τήν ελληνική πραγματικότητα υπήρξε σεισμός αναστάσιμος, πού μάς έβγαλε από τήν θεολογικοεκκλησιαστική βαβυλώνεια αιχμαλωσία μας, τό ίδιο ισχύει καί γιά τό δίτομο έργο τού Σεβασμιωτάτου Μητροπολίτου Ναυπάκτου καί Αγίου Βλασίου κ. Ιεροθέου γιά τήν θεολογία τού π. Ιωάννη, τό οποίο έχουμε τήν τιμή σήμερα νά παρουσιάζουμε.\nΜέ τό σπουδαίο εγχείρημα του ο Σεβασμιώτατος προσφέρει στό ελληνικό καί ελληνόφωνο αναγνωστικό κοινό τήν πεμπτουσία τής θεολογίας τού μεγίστου τών νεωτέρων δογματολόγων μας, σέ μία έκδοση υποδειγματική καί από πλευράς διατάξεως τού περιεχομένου, αλλά καί εμφανίσεως, πού πληροί όλες τίς προϋποθέσεις σεμνότητος καί καλαισθησίας. Πιστεύω δέ ότι ο Άγιος Ναυπάκτου ήταν ο καταλληλότερος γιά τήν σύνθεση αυτού τού μνημειώδους έργου καί θεολογικά ως ο άριστος συνεχιστής τού π. Ιωάννη καί εκκλησιαστικά ως Ιεράρχης, πού έστω καί ανεπίσημα εκφράζει τήν Ιερά Σύνοδο τής Εκκλησίας μας διακηρυκευόμενος τήν εμπειρική θεολογία τής Ορθοδοξίας, τήν όντως δηλαδή Θεολογία μας. Η φιλόφρων δέ αφιέρωση τού έργου στόν κ. Αθανάσιο Σακαρέλλο καί στήν ταπεινότητά μου δέν μάς περιποιεί μόνο ιδιαίτερη τιμή, αλλά λειτουργεί γιά μάς καί ως υπόμνηση τού χρέους μας απέναντι στόν μακαριστό Διδάσκαλο καί τήν ιερή παρακαταθήκη πού μάς άφησε.\nΗ έκδοση κυκλοφορείται σέ μιά εποχή κρίσεως -καί δέν εννοώ εδώ τήν οικονομική καί εθνική κρίση, πού καί αυτή έχει τήν σημασία της. Εννοώ τήν πνευματική κρίση, πού διερχόμεθα, καί κυρίως στόν χώρο τής Θεολογίας, όταν μέ ανούσια καί ψυχοφθόρα υποκατάστατα, μέ τά καινοφανή μάλιστα ονόματα \_"μεταπατερική θεολογία\_" ή \_"συναφειακή θεολογία\_" -θέματα γιά τά οποία πάλι έχει καταθέσει τήν σοφή καί ακριβοδίκαιη άποψή του ο Σεβασμιώτατος Ποιμενάρχης- επιδιώκεται κατάφωρα περιθωριοποίηση τής αποστολικοπατερικής θεολογίας μας, μέ σκοπό τήν κατίσχυση τού οικουμενισμού, τής μεγαλύτερης ανά τούς αιώνες αρνήσεως καί αναιρέσεως τής σωζούσης Πίστεώς μας. Θά συμπληρώσω δέ ότι η έκδοση αποτελεί τό ευλαβικότερο μνημόσυνο στόν π. Ιωάννη, τόν μεγάλο διδάσκαλό μας, πρός τόν οποίο στρέφεται πάντοτε μέ ευγνωμοσύνη η σκέψη καί η καρδιά μας.\nΕπειδή θά ακολουθήσουν σημαντικές αναφορές στό παρουσιαζόμενο έργο καί τό περιεχόμενό του, θά περιορισθώ από τήν διακονική θέση τού συντονιστού, πού τιμητικά μού ανετέθη, στήν σύντομη υπενθύμιση κάποιων εκφράσεων τής ταπεινής αποτιμήσεως εκ μέρους μου τής παρουσίας καί προσφοράς τού π. Ρωμανίδη στόν τόπο μας. Μένω, κατ\_' αρχάς, αμετακίνητος στήν πεποίθησή μου ότι μπορεί άνετα νά γίνεται λόγος γιά εποχή \_"πρό Ρωμανίδη\_" καί \_"μετά Ρωμανίδη\_" στόν χώρο τής Θεολογίας μας, καί μάλιστα τής πανεπιστημιακής. Διότι αυτός μέ τήν Χάρη τού Θεού καί τήν βαθειά πατερικότητά του, μάς άνοιξε τόν δρόμο τής απελευθερώσεως από τήν σχολαστική αιχμαλωσία μας, οδηγώντας μας καί πάλι στήν εμπειρική θεολόγηση τών Αγίων μας, Προφητών, Αποστόλων καί Πατέρων. Επανέφερε έτσι τήν αληθινή κατανόηση τών όρων θεολογία καί θεολόγος, προσδιορίζοντας συνάμα τό αντικειμενικό περιεχόμενο τών όρων Ανατολή-Δύση, στήν πνευματική τους διάσταση. Συχνά διερωτώμαι, πλήρης ευγνωμοσύνης, τί θά ήμαστε θεολογικά χωρίς τον π. Ρωμανίδη.\nΟ π. Ιωάννης εξάλλου ανέτρεψε όλα τά αυτονόητα, τόν ευσεβισμό καί τήν μαγική αντίληψη πού είχαμε γιά τήν Εκκλησία καί τήν αποστολή της στόν κόσμο. Έφερε καί πάλι στήν επιφάνεια τήν άσκηση ως αγιοπνευματική ζωή, τήν ανάγκη τής άκτιστης θείας χάρης καί τόν τρόπο προσλήψεώς της, στά όρια τής συνεργείας μας μέ τόν Θεό. Κυρίως δέ, αποσπώντας μας από τήν διανοητική θεολόγηση, επανασύνδεσε τό δόγμα μέ τήν λατρεία καί αμφότερα αυτά μέ τήν ιστορία, φωτίζοντας μέ τό φώς τής παραδόσεώς μας καί αυτόν τόν ήδη εκδυτικισμένο ακαδημαϊκό χώρο. Ομολογώ δέ ότι θεωρώ αληθινή ευλογία τήν ανάγνωση, στά 1973, τής δακτυλογραφημένης Δογματικής τού π. Ιωάννη, πού μού έστειλε στήν Γερμανία η μακαρίτισσα μητέρα μου. Αμέσως διεπίστωσα ότι ήταν Δογματική άλλου είδους, διαφορετική από τήν Δογματική πού γνωρίσαμε στίς σπουδές μας. Αυτή ήταν η πρώτη γνωριμία μου μέ τόν π. Ιωάννη καί δοξάζω τόν Θεό γι\_' αυτό.\nΔέν είμαι δέ ο μόνος πού δέχθηκε αυτήν τήν ευεργετική επίδραση τού π. Ιωάννη, ώστε νά θεωρώ τόν εαυτό μου μαθητή του καί νά καυχώμαι εν Χριστώ γι\_' αυτό. Σημασία έχει ότι καί ο Σεβασμιώτατος άγιος Ναυπάκτου, ομολογεί τό ίδιο γιά τόν εαυτό του, όπως καί ο λίαν αγαπητός \_"συνιωαννίτης\_" -κατά τό συλλουκιανιστής- κ. Αθανάσιος Σακαρέλλος. Υπάρχουν μαθηταί του πού θεωρούν τιμή νά τό ομολογούν, αλλά καί κρυφοί μαθηταί του, πού τό αποφεύγουν, αλλά τόν καταλεηλατούν ανομολογήτως. Υπάρχουν όμως καί εκείνοι πού τόν κατηγορούν καί τόν απορρίπτουν, μετέχοντες σέ μιά θλιβερή συνωμοσία εναντίον του, διότι η \_"θεολογία\_" τους, καθαρά φράγκικη καί οικουμενιστική, ανατρέπεται κυριολεκτικά από τήν θεολογία εκείνου. Αναζητούν δέ συστηματικά λάθη του καί παραλείψεις, πού ως άνθρωπος καί αυτός μπορεί νά έχη, διά νά ακυρώσουν, αντιμαχόμενοι στό πρόσωπο καί τό έργο τού αειμνήστου διδασκάλου μας, τήν ίδια τήν θεολογική παράδοση τών Αγίων μας Πατέρων. Αυτός είναι ο στόχος τους καί όχι ο π. Ιωάννης.\nΗ έκδοση έχει καί ένα άλλο προσόν. Αποκαλύπτει τόν φυσικό καί άμεσο, τόν άνθρωπο, π. Ιωάννη. Μολονότι καί στό πανεπιστημιακό βήμα ήταν πάντα φυσικός καί αυθόρμητος, στίς εκτός Πανεπιστημίου παραδόσεις-διδαχές του είχε όλη τήν άνεση νά προσφέρη τήν βιωματική θεολογία του \_"εν αφελότητι καρδίας\_", αποκαλύπτοντας τόν ανθρώπινο καί πατερικό π. Ιωάννη, πού συνεδύαζε τό εκκλησιαστικό βάθος τής σκέψης του μέ τήν απλότητα καί σαφήνεια τής όντως σοφίας, προδίδοντας εμπειρική γνώση τής πατερικής θεολόγησης.\nΌσοι γνωρίσαμε από πολύ κοντά τόν π. Ιωάννη είμεθα σέ θέση νά προσυπογράψουμε τόν λόγο γι\_' αυτόν τού μακαριστού π. Θεοκλήτου Διονυσιάτη: \_"Είναι κυριολεκτικώς καλόγηρος, φερόμενος από τούς Πατέρας καί μέ τήν αγίαν λειτουργικήν ζωήν τής Ορθοδόξου Εκκλησίας, υμνών τόν Θεόν \_"επτάκις τής ημέρας\_".\nΕίη η μνήμη του αιωνία! [/fonts][/fontf]\n« Απάντηση #6 στις: 11 Φεβρουαρίου, 2011, 05:07:19 μμ »\nΟ διδάσκαλός μου π. Ιωάννης Ρωμανίδης καί ο πνευματικός μου π. Γεώργιος Φλωρόφσκι\nτού Πρωτοπρ. π. Στεφάνου Αβραμίδη, Γραμματέως τής Συνοδικής Επιτροπής\nεπί τών Διορθοδόξων καί Διαχριστιανικών Σχέσεων\n[font face=Garamond][font size=4]Μέ τήν αποψινή βιβλιοπαρουσίαση τού Αγίου Ναυπάκτου μάς δίνεται η ευκαιρία νά σκιαγραφήσουμε μιά φωτεινή καί εξέχουσα προσωπικότητα πού σημάδεψε τή σύγχρονη Θεολογική σκέψη. Ευχαριστώ τόν Σεβ. Αγιον Ναυπάκτου γιά τήν τιμή πού μού έκανε νά καταθέσω τίς απλές καί ταπεινές σκέψεις καί αναμνήσεις μου γιά τόν αείμνηστο π. Ιωάννη Ρωμανίδη.\nΗ γνωριμία μου μέ τόν π. Ιωάννη ανάγεται στό έτος 1959, όταν ως τριτοετής φοιτητής τής Θεολογικής Σχολής τού Τιμίου Σταυρού Βοστώνης τόν είχα γιά πρώτη φορά Καθηγητή στό Μάθημα τής Δογματικής.\nΗ προσωπικότητά του, αλλά καί ο τρόπος τής διδασκαλίας του είχαν τήν δύναμη νά σέ συνεπαίρνουν. Μιλούσε κατά τρόπο απλό καί κατανοητό, μάλιστα οι διαλέξεις του γίνονταν πότε στήν Ελληνική καί πότε στήν Αγγλική γλώσσα, τής οποίας ο παπα Γιάννης ήταν άριστος χειριστής.\nΕπιπλέον ο π. Ιωάννης ήταν όπως καί γώ Καραμανλής, Καππαδόκης στήν καταγωγή. Αλλά επίσης σάν καί μένα ήταν Ελληνο-αμερικανόπουλο, αφού, άν καί γεννημένος στήν Ελλάδα, σέ ηλικία μόλις 4 μηνών ήρθε στήν Αμερική όπου έζησε, μεγάλωσε καί σπούδασε. Έτσι, ήξερε τήν Αμερικανική νοοτροπία: πώς σκεπτόμασταν εμείς τά παιδιά τών ελλήνων μεταναστών, καί ποιές πενιχρές γνώσεις είχαμε γιά τήν Ορθοδοξία, γνώσεις πού είχαμε αποκομίσει από τά διάφορα διαφωτιστικά φυλλάδια πού κατά καιρούς εξέδιδε η Ιερά Αρχιεπισκοπή Αμερικής.\nΚύριο γνώρισμα τών φυλλαδίων αυτών ήταν η χρησιμοποίηση Ρ/Καθολικών επιχειρημάτων εναντίον τών Προτεσταντών καί αντιστοίχως Προτεσταντικών επιχειρημάτων εναντίον τών Ρ/Καθολικών, μέ αποτέλεσμα νά δίνεται η εντύπωση ότι εμείς οι Ορθόδοξοι δέν έχουμε μιά σαφή καί ενιαία θεολογική γραμμή, αλλά ότι βρισκόμαστε κάπου στή μέση τών δύο καί ότι η θεολογία μας ρυθμίζεται από τίς ακρότητες τών άλλων.\nΠρίν γνωρίσουμε τόν π. Ιωάννη είχαμε τήν αίσθηση ότι δέν υπήρχε καμιά σχέση ανάμεσα σ\_' ό,τι έγραφαν αυτά τά εντός εισαγωγικών διαφωτιστικά φυλλάδια, μέ τήν ευσέβεια καί απλοϊκή πνευματικότητα τών γονιών μας, μέ τίς συνεχείς καί αυστηρές νηστείες τους, μέ τίς ατελείωτες προσευχές τους καί μέ τό νά μάς στέλνουν καθημερινά στά σπίτια φτωχών γειτόνων μέ πιάτα φαγητού. Καί μάλιστα αυτή η αίσθηση ενισχύονταν βλέποντας τούς Ρ/Καθολικούς, πού η Λειτουργία τους διαρκούσε μόλις μισή ώρα, πού νήστευαν μόνο τή Παρασκευή καί έτρωγαν τά πάντα εκτός από κρέας. Ακόμη καί ο ζωμός κρέατος επιτρεπόταν αρκεί νά είχε στραγγισθεί ώστε νά μήν υπάρχουν ίχνη κρέατος μέσα. Αντίθετα, σέ μάς οι γονείς μας γιά τις 50 σχεδόν ημέρες τής Μ. Τεσσαρακοστής καί τής Μ. Εβδομάδας ούτε λάδι δέν μάς έδιναν, εκτός από τό Σάββατο καί τήν Κυριακή.\nΟ π. Ιωάννης όμως μάς άνοιξε τά μάτια καί καταλάβαμε, ότι αυτός ο ασκητικός τρόπος ζωής τών γονιών μας είχε σκοπό νά μάς διδάξει τήν αγάπη τήν ανιδιοτελή, τήν αγάπη, η οποία ου ζητεί τά εαυτής, καί ότι ο τρόπος αυτός τής ζωής βοηθούσε στό νά επιτύχουμε τήν κάθαρση τών παθών. Συνεπώς η ευσέβεια καί η ευλάβεια τών απλών μας γονιών ήταν στήν πράξη εφαρμοσμένη ορθόδοξη θεραπευτική αγωγή.\nΟ π. Ιωάννης μάς έδωσε νά καταλάβουμε, ότι τά δόγματα τής Ορθοδοξίας εκφράζουν μέ τόν καλύτερο --ανθρωπίνως δυνατόν-- τρόπο, τήν αποκαλυπτική εμπειρία τών θεουμένων Πατέρων καί Αγίων τής Εκκλησίας. Τά δόγματα όμως είναι μόνον οδοδείκτες. Όταν ο καθένας, εφ\_' όσον ο Θεός τού τό χαρίσει, ζήσει τή δική του Πεντηκοστή, όταν δηλ. τό Πνεύμα τό Άγιο τόν οδηγήσει \_"εις πάσαν τήν αλήθειαν\_", τότε κατανοεί ότι η εμπειρία υπερέχει τού δόγματος καί ότι ο Θεός ούτε Τριάδα είναι, ούτε Μονάδα, αλλά επέκεινα καί τής Τριάδος καί τής Μονάδος.\nΣτά πρώτα του μαθήματα, μάς συνέστησε νά διαβάσουμε τή διατριβή του: Τό Προπατορικό Αμάρτημα, ως εισαγωγή στήν Πατερική Θεολογία τής αρχεγόνου Εκκλησίας καί -- άς μή σάς φανεί παράξενο-- μάς έβαλε νά μελετήσουμε όλα τά διάφορα φιλοσοφικά συστήματα --αρχαία καί σύγχρονα -- μέ έμφαση στά φιλοσοφικά συστήματα τού Πλάτωνα, τού Αριστοτέλη καί τού Πλωτίνου. Ο σκοπός του ήταν νά γνωρίσουμε τόν τρόπο σκέψεως τών Ελλήνων καί τή νοοτροπία πού επικρατούσε κατά τήν εποχή πού διατυπώθηκαν τά δόγματα.\nΈτσι θά μπορούσαμε νά καταλάβουμε γιατί ορισμένοι αιρετικοί έπεσαν στήν αίρεση επιχειρώντας τήν εφαρμογή ορισμένων φιλοσοφικών κατηγορημάτων σκέψεως στά δόγματα τής Εκκλησίας.\nΜετά, γιά νά μπορέσουμε νά καταλάβουμε τή σχολαστική θεολογία, έπρεπε νά γνωρίζουμε καλά τή φιλοσοφία τού Αριστοτέλη, αφού οι σχολαστικοί εφάρμοσαν σχεδόν ολόκληρο τό φιλοσοφικό σύστημα τού Αριστοτέλη στήν θεολογία τους, ταυτίζοντας τό Θεό μέ τό \_"πρώτον κινούν ακίνητον\_". Οι συνέπειες βεβαίως μάς είναι γνωστές: η διδασκαλία περί κτιστής χάριτος, η ταύτιση ουσίας καί ενεργείας κ. ά.\nΣτή συνέχεια μάς τόνιζε τή διαφορά μεταξύ τής Πατερικής διδασκαλίας περί δικαιώσεως καί δικαιοσύνης καί εκείνης τών Σχολαστικών. Γιά τούς Πατέρες δικαιοσύνη = ζωοποίησις. \_"Εγώ ήλθον ίνα ζωήν έχητε καί περισσόν έχητε\_", ενώ γιά τούς Σχολαστικούς η δικαιοσύνη ήταν μιά υπόθεση δικανική: η ικανοποίηση τής Θείας Δικαιοσύνης, τής οργής ενός σκλήρου καί αδέκαστου Θεού, ο οποίος απαιτούσε μιά άπειρη θυσία γιά τήν ικανοποίηση μιάς προσβολής κατά τής άπειρης Του δικαιοσύνης.\nΣ\_' όλα αυτά έδινε έμφαση ο π. Ιωάννης διότι ήμασταν Ορθόδοξοι πού στήν Αμερική ζούσαμε μέσα σέ μιά λαοθάλασσα από Ρωμαιοκαθολικούς καί Προτεστάντες, ορισμένοι εκ τών οποίων ήταν επιθετικοί μέ σκοπό νά μάς προσηλυτίσουν στήν πλάνη τους, καί η διδασκαλία τού π. Ιωάννου γινόταν σχεδόν πάντοτε εν αντιδιαστολή πρός τά όσα πίστευαν οι γείτονές μας Λατίνοι καί Προτεστάντες.\nΑλλ\_' επειδή τό θέμα μου δέν είναι η δογματική διδασκαλία τού π. Ιωάννη, πού άλλωστε τόσο όμορφα καί διεξοδικά αναπτύσσεται στούς δύο τόμους τού Αγίου Ναυπάκτου, άν καί είναι πολύ δύσκολο, νά χωρίσεις τόν άνθρωπο από αυτά πού πιστεύει καί διδάσκει, θά συνοψίσω καί θά περιορίσω τήν περιγραφή τών μαθημάτων του στά εξής:\nΓιά νά μάς βοηθήσει νά διακρίνουμε τήν ορθόδοξη διδασκαλία από τή νόθο, μάς δίδασκε τίς εξής θεολογικές αρχές πού διέπουν τήν Πατερική, τήν Ορθόδοξη θεολογία:\n1ον: η διάκριση μεταξύ κτιστού καί ακτίστου. Άκτιστος είναι μονάχα ο Θεός, καί άρα μόνον ο Θεός είναι φύσει αθάνατος. Όλα τά άλλα είναι κτιστά καί συνεπώς φύσει θνητά. Ακόμα καί η ψυχή, πού είναι μεν αθάνατη όχι όμως κατά φύσιν αλλά κατά χάριν.\n2ον: τό εντελώς διάφορον μεταξύ ακτίστου καί κτιστού, κάτι πού αποκλείει τήν αγαπητή στούς δυτικούς θεολόγους analogia entis, καί\n3ον: η διάκριση μεταξύ ουσίας καί ενεργείας.\nΈπειτα διδαχθήκαμε τήν θεολογία τού Ιερού Αυγουστίνου, τό πώς αποκλίνει από τήν Ορθόδοξη Πατερική διδασκαλία καί πώς διαμόρφωσε τά διάφορα θεολογικά ρεύματα τής Δύσεως\nΜετά ακολούθησε η διδασκαλία περί ασκητικής θεολογίας καί πορείας τού ανθρώπου από τήν κάθαρση μέχρι τή θέωση, μέ έμφαση τών όσων αναφέρουν στά συγγράμματα τους οι Άγιοι Συμεών ο Νέος Θεολόγος καί Γρηγόριος ο Παλαμάς, άλλά καί όσα βλέπουμε στή ζωή τών αγίων. Τέλος μάς δίδασκε περί Συνόδων καί γιά τά Δογματικά καί Συμβολικά Μνημεία τής Ορθόδοξου Εκκλησίας.\nΈχοντας τόν π. Ιωάννη Καθηγητή επί τέσσαρα συναπτά έτη - διότι η φοίτηση στή Θεολογική Σχολή Βοστώνης διαρκούσε επτά χρόνια - συνδεθήκαμε στενά.\nΠρώτα απ\_' όλα η αγάπη μου γιά τό μαθημά του. Μετά η κοινή καταγωγή. Τρίτον ο κοινός πνευματικός Πατέρας. Ως γνωστόν, ο π. Ιωάννης είχε σάν Πνευματικόν Πατέρα, διδάσκαλο καί Μέντορα τόν π. Γεώργιο Φλορόφσκυ. Είχα καί γώ τήν ιδιαίτερη ευλογία νά έχω εξομολόγο τόν π. Γεώργιο, ο οποίος δέν ήταν μόνον διακεκριμένος Θεολόγος αλλά καί ένας άγιος κληρικός μέ πολύ ταπείνωση, κατανόηση (κατανόηση όχι καταξίωση) καί πρό παντός μέ πολλή αγάπη. Συχνά τόν π. Γεώργιο τόν επισκεπτόμουν είτε στήν Ρωσική Εκκλησία τής Αγίας Τριάδος στή Βοστώνη είτε στό σπίτι του κοντά στήν πλατεία Harvard, στό Cambridge.\nΔυστυχώς δέν ευτύχησα νά έχω τόν π. Γεώργιο Καθηγητή στή Θεολογική Σχολή τής Βοστώνης, διότι κατά τά δύο πρώτα έτη τής φοιτήσεώς μου, ο π. Γεώργιος δίδασκε στίς ανώτερες τάξεις καί όταν τό έτος μου έφτασε σ\_' αυτές τίς τάξεις ο π. Γεώργιος είχε αναχωρήσει από τή Σχολή.\nΠαρά ταύτα, οσάκις μού δινόταν η ευκαιρία, μαζί μέ άλλους συμφοιτητές παρακολουθούσαμε τίς διαλέξεις του, όσες ήταν ανοικτές γιά τό κοινό.\nΕκτός από τά πολλά πού αποκόμισα από τίς διαλέξεις καί τά συγγράμματά του, τά οποία διάβασα καί δύο καί τρείς καί αμέτρητες φορές (φυσικά στήν αγγλική γλώσσα), ακόμη περισσότερα αποκόμισα από τίς επισκέψεις μου στό Ναό τής Αγίας Τριάδος όπου λειτουργούσε. Αλήθεια, δέν ξέρω γιατί, αλλά όταν τόν έβλεπα νά λειτουργεί έτσι σκυφτός μέ ένα ολοφώτεινο πρόσωπο, μού θύμιζε τόν Αγ. Γρηγόριο τόν Θεολόγο Ιδίως δέ όταν τόν επισκεπτόμουν στό σπίτι του, εκτός από τήν εξομολόγησή μου, τού έθετα διάφορα ερωτήματα καί απορίες, στίς οποίες απαντούσε μέ πολλή αγάπη καί υπομονή. Καί πολλά απ\_' αυτά πού μού είπε τότε μέ συνοδεύουν μέχρι σήμερα καί προσπαθώ νά τά εφαρμόσω στήν ζωή μου. Είχε δέ καί μιά σεβάσμια καί καλοσυνάτη πρεσβυτέρα, τήν Μάτουσκα Ξένια, η οποία ήταν καί αγιογράφος, καί μάλιστα αρκετά καλή αγιογράφος. Αγιογραφούσε μέ τό παραδοσιακό ρωσικό τρόπο, κρατώντας ύπτια τήν εικόνα καί περνώντας αλλεπάληλες λαζούρες. Όταν μάλιστα μού έφεραν πρίν από ένα χρόνο σχεδόν μιά φωτογραφία τής Αγίας Ματρώνας τής Μόσχας, αμέσως θυμήθηκα τήν Μάτουσκα Ξένη. Μού φάνηκε ότι η ομοιότητα ήταν καταπληκτική.\nΑλλά επιστρέφω στόν πατέρα Ιωάννη. Τέταρτο κοινό στοιχείο ήταν η σχέση μας μέ τήν Ι. Μονή Μεταμορφώσεως τής Βοστώνης.\nΤό 1958 ήλθε στή Βοστώνη καί φιλοξενείτο στήν Σχολή ο Μοναχός Παντελεήμων Μητρόπουλος, ο οποίος παρ\_' όλο πού ήταν Αμερικανός είχε μεταβεί στό Αγ. Όρος όπου εκάρη Μοναχός στή Ρωσική Ι. Μονή τού Αγ. Παντελεήμονος αλλά καί αποτέλεσε μέλος τής συνοδείας τού Οσίου Ιωσήφ τού Σπηλαιώτου. Μετά από δύο χρόνια, μέ τήν ευλογία τού τότε Επισκόπου Βοστώνης Αθηναγόρου καί μετέπειτα Αρχιεπισκόπου Θυατείρων καί Μ. Βρετανίας, ίδρυσε κοντά στή σχολή Ι. Μονή επ\_' ονόματι τής Θείας Μεταμορφώσεως. Τό Μοναστήρι έγινε πόλος έλξεως γιά πολλούς ιεροσπουδαστές, ανάμεσα στούς οποίους καί εγώ ο υποφαινόμενος. Κάθε Πέμπτη απόγευμα καί τίς Κυριακές μετά τή Θ. Λειτουργία επισκεπτόμουν τήν Μονή. Εκεί σέ ένα ξεχωριστό κελλί φιλοξενείτο η γερόντισσα Μητέρα τού π. Ιωάννου, η Γιάγια-Ρωμανίδη όπως τήν φωνάζαμε μέ πολλή αγάπη καί τρυφερότητα εμείς οι φοιτητές. Η Γερόντισσα Ευλαμπία ήταν προβεβηκυία στήν ηλικία. Μόλις με γνώρισε ερώτησε μέ βαριά Καραμανλίδικη προφορά: \_"Παιντί μου, εσύ ντέ φαίνεσαι σάν τούς άλλους, μήπως κατάγεσαι από τά μέρη μας;\_" Πράγματι τότε, καί μερικές φορές καί σήμερα ακόμη, όταν ξεχνιέμαι, μπερδεύω τό \_"σέ\_" μέ τό \_"σού\_" καί τό \_"με\_" μέ τό \_"μού\_". Από τότε γίναμε φίλοι καί μού διηγούνταν πολλά γιά τήν πατρίδα της, τίς συνήθειες καί τίς παραδόσεις. αλλά καί γία τά λίγα πού ήξερε γιά τά χωριά τών γονιών μου. Έτσι, στό Μοναστήρι βρίσκαμε συχνά καί τόν π. Ιωάννη πού ερχόταν νά επισκεφθεί τή μητέρα του. Σύν τώ χρόνω συνδεθήκα μέ τόν π. Ιωάννη μέ μιά στενή καί μακροχρόνια φιλία.\nΤό τελευταίο έτος στή σχολή έπρεπε νά πάρω ορισμένες αποφάσεις γιά τό μέλλον μου. Σκέφτηκα νά συνεχίσω τίς Θεολογικές σπουδές στό Harvard, όπου ακόμη δίδασκε ο πνευματικός μου, ο π. Φλωρόφσκυ, καί μάλιστα μέ τήν βοήθειά του έλαβα πλήρη υποτροφία από τό Πανεπιστήμιο αυτό γιά νά συνεχίσω τίς σπουδές μου εκεί. Εν τώ μεταξύ όμως, μέ τήν ενθάρρυνση τού τότε σχολάρχη μας, αειμνήστου π. Νικόδημου Βαλλινδρά, τού μετέπειτα Μητροπολίτη Πατρών, ο οποίος πολύ ενθουσιάστηκε από τά σχέδια καί τήν αγιογραφία μου, έστειλα ορισμένα απ\_' αυτά στόν αείμνηστο καί μετέπειτα διδάσκαλό μου κ. Φώτη Κόντογλου, ο οποίος καί δέχθηκε νά έρθω καί νά σπουδάσω κοντά του. Καί επειδή ο Άγιος Αμερικής ο μακαριστός Αρχιεπίσκοπος Ιάκωβος κάθε λίγο καί λιγάκι μού έστελνε προξενιές γιά νά παντρευτώ καί νά ιερωθώ, ενώ εγώ δέν είχα ακόμη καταλήξει άν θά παντρευόμουν ή θα παρέμενα άγαμος, αποφάσισα νά φύγω από τή Βοστώνη. Έτσι ζήτησα υποτροφία από τήν Ι. Αρχιεπισκοπή Αμερικής καί ήρθα στήν Ελλάδα καί γιά δύο χρόνια σπούδασα κοντά στό κ. Φώτη καί τούς μαθητές του.\nΌταν έμαθε ο π. Ιωάννης ότι θά ερχόμουν για σπουδές στήν Αθήνα, μέ εφοδίασε μέ συστατικό γράμμα πρός τόν κ. Φώτη καί κανόνισε νά φιλοξενηθώ στό σπίτι τού αείμνηστου εφοπλιστού Πανάγου Πατέρα, μέ τήν οικογένεια τού οποίου στενά συνδεόταν.\nΣτήν Ελλάδα γνώρισα τήν πρεσβυτέρα μου, νυμφεύθηκα, χειροτονήθηκα καί επέστρεψα στήν Αμερική, όπου υπηρέτησα ως εφημέριος γιά δύο χρόνια. Μετά, γιά λόγους οικογενειακούς, πρός τό τέλος τού 1966 γυρίσαμε στήν Ελλάδα.\nΌταν λοιπόν τό 1968 ο π. Ιωάννης εξελέγη Καθηγητής στή Θεολογική Σχολή τής Θεσσαλονίκης είχα τήν τιμή νά τόν φιλοξενήσω στό σπίτι μου, μέχρις ότου επικυρωθεί ο διορισμός του. Βέβαια εκμεταλλεύτηκα τήν παρουσία του γιά νά τού θέσω πολλά καί διάφορα ζητήματα, στά οποία απαντούσε πολύ βαθυστόχαστα. Δέν χόρταινα νά συζητώ μαζί του μέχρι αργά, πέρα από τά μεσάνυχτα. Αλλά καί όταν απέκτησε δικό του σπίτι στό Καλαμάκι καί πηγαινοερχόταν στή Θεσσαλονίκη, τίς Κυριακές κατά κανόνα βρισκόταν στήν Αθήνα καί σπάνια απουσίαζε, τότε ερχόταν καί εκκλησιαζόνταν στόν Ναόν όπου εφημερεύω, στόν Αγ. Χαράλαμπο Ιλισίων, καί πάντοτε κοινωνούσε τών Αχράντων Μυστηρίων, ενίοτε δέ στίς μεγάλες εορτές συλλειτουργούσε μαζί μας. Μετά τή Λειτουργία σχέδον πάντοτε έπαιρνε καφέ μαζί μας καί μάς μίλαγε γιά διάφορα θέματα. Τό αποτέλεσμα ήταν νά τόν γνωρίζει καί νά τόν αγαπάει όλη η ενορία. Σχέδον ανελλιπώς τόν είχαμε κοντά μας καθε Κυριακή μέχρι τόν Νοέμβριο τού 2001, όταν εκοιμήθη εν Κυρίω.\nΕπιπλέον συχνά με επισκεπτόταν στό Γραφείο μου στήν Ιερά Σύνοδο, διότι ως Γραμματέας τής Συνοδικής Επιτροπής Διορθοδόξων καί Διαχριστιανικών Σχέσεων είχαμε καί υπηρεσιακή συνεργασία, διότι ο π. Ιωάννης, διετέλεσε επί σειρά ετών όχι μόνον Μέλος τής Συνοδικής μας Επιτροπής αλλά καί εκπρόσωπος τής Εκκλησίας τής Ελλάδος στήν Κεντρική Επιτροπή τού Π.Σ.Ε., στήν Επιτροπή \_"Πίστις καί Τάξις\_" τού αυτού Οργανισμού, καί στούς Θεολογικούς Διαλόγους μέ τούς Αγγλικανούς, μέ τούς Αντιχαλκηδονίους, μέ τούς Ρωμαιο-καθολικούς (στήν Τεχνική Προπαρασκευαστική Επιτροπή) καί μέ τούς Λουθηρανούς.\nΌταν τήν 1η Νοεμβρίου τό 2001 έφυγε από κοντά μας γιά νά πάει κοντά στόν Χριστό πού τόσο αγάπησε καί υπηρέτησε, σ\_' όλους εμάς πού τόν ξέραμε καί τόν αγαπήσαμε καί πού μέ τήν προσωπικότητα καί διδασκαλία του μάς σημάδευσε ανεξίτηλα, άφησε ένα κενό μέσα μας, πού μέχρι τώρα ο χρόνος δέν μπόρεσε νά γιατρέψει. Άς είναι αιωνία η μνήμη του.-\n« Απάντηση #7 στις: 11 Φεβρουαρίου, 2011, 05:17:27 μμ »\n[font face=Garamond][font size=5]Οιμωγές καί αλάλητοι στεναγμοί ενός αγρυπνούντος Επισκόπου\nτού Λάμπρου Χρ. Σιάσου, καθηγητού Δογματικής Θεολογικής Σχολής Θεσσαλονίκης[/fonts][/fontf]\n[font face=Garamond][font size=4] Τόσον ο μακαριστός Ρωμανίδης όσον καί ο Επίσκοπος Ναυπάκτου διαστέλλουν μέ οξύτατο τρόπο τήν \_"εμπειρική - εκκλησιαστική -θεολογία\_" από τόν στοχασμό, άλλως τήν \_"στοχαστική θεολογία\_".\nΕις τούς παλαιούς καιρούς, όπου έχω τήν προνομία νά θητεύω κάποιες δεκαετίες τώρα, εδιάβαζαν βιβλία γιά νά μαθαίνουν. Οι τρανοί μάλιστα δάσκαλοί τους, ως Αρίσταρχος ο Σάμιος, παρέδιδαν καί τόν τρόπο τής μελέτης: \_"Όμηρον εξ Ομήρου σαφηνίζειν\_"!\nΠέτρος, ο δικός μας καί Δαμασκηνός, ναί αυτός ο άσημος τής Φιλοκαλίας, υπερυψώνει τήν παλαιά διδαχή: «Η Γραφή ερμηνεύεται μέ τήν Γραφή». Πλήν καί προστάσσει: «Νά εμβαίνετε από τήν θύρα στίς άγιες Γραφές! Μή φτιάχνετε δικές σας ανεμόσκαλες νά εμβήτε (ως κλέπτες) από τά παράθυρα\_".\nΜέ οδηγόν τόν δίκαιο δρόμο τού ελληνικού καί εκκλησιαστικού τρόπου μας έκυψα, Υψηλοί Προσκεκλημένοι αγαπητοί φίλοι, εις τό προκείμενον έργο τού Επισκόπου Ναυπάκτου: Νά μαθητεύσω, νά τό διαβάσω μέ τίς δικές του κλείδες καί κριτήρια. Καί άν αξιωθώ νά λάβω τι, νά τό αντιχαρίσω στον Πονήσαντα. Ο οποίος μέ ετίμησε μέ τήν βαρεία τιμή μαζί καί ευθύνη νά εισηγηθώ, άν καί μιγάς, γιά υψηλό επισκοπικό εργόχειρο.\nΤίτλος τού έργου, υπότιτλος, υλικό, διάθεση, δομή, μέθοδος, σχήμα, εξώφυλλο, χαρτί: εργόχειρα λεπτοφυή χειρών φιλοκαλικών ασυνήθη, καινοφανή, αρτιπαγή! Όλα; Ναί! Ίσως ναί!\nΆς αρχίσουμε από τό κριτικότερο, ως κινδυνωδέστερο: Ένας Επίσκοπος, γνωστός ευφήμως στήν Ελλάδα καί διεθνώς, μεταξύ άλλων καί γιά τό χάρισμα τής γραφής του, επιλέγει αυτή τήν φορά νά χειρισθεί ένα τεράστιο υλικό προφορικών παραδόσεων. Ερώτημα μείζον: Μέ ποίο κριτήριο θά επιλέξει τά χύδην καί τά ατάκτως ειρημένα; Απάντηση ευθεία καί παρρησιασμένη τού ιδίου: “Εμείς, παραβλέποντας ό,τι αρνητικό, προσβλέπαμε μόνο στή θεολογία τού π. Ιω. Ρωμανίδη καί τήν προσωπική σχέση τού Ρωμανίδη μέ τήν θεολογία. Θαυμάζαμε δέ τήν ασκητικότητα καί τήν διά Χριστόν σαλότητά του καί όλη τήν προσήλωσή του στήν πατερικότητα\_".\nΗ γραφή είναι στό βιβλίο. Τό πνεύμα όμως τής φωνής είναι τού γνωστού μας καί ακριβού δασκάλου παπα-Γιώργη Μεταλληνού. Γνώρισμα τού βιβλίου πρώτον, τού συγγραφέα δεύτερον. Μαζί καί κλειδί γιά τήν ανάγνωση. Ο Ναυπάκτου χειρίζεται κάποιες χιλιάδες προφορικά fragmenta. Καί μπροστά σ’ αυτό τό άτακτο χάος δέν συστήνει ιδικό του εργαλείο-μέθοδο. Αλλά αυτός, Επίσκοπος ών, δανείζεται από ένα πρεσβύτερο (...).\nΜέ οδηγό τό ανωτέρω κριτήριο ο Ναυπάκτου χωρίζει τά κρείσσονα από τά ελάσσονα. Μετά, εικάζω, λαμβάνει δύο εν χρήσει τίτλους: \_"Εμπειρική Θεολογία\_", “Δογματική καί Συμβολική Θεολογία”, τούς συναιρεί σέ ένα, καί έτσι δημιουργεί τήν \_"Εμπειρική Δογματική\_". Εικάζω εκ δευτέρου: Ο Ναυπάκτου δέν εξύπνησε μίαν ωραίαν πρωΐαν μέ τό όνειρο νά γίνει καθηγητής ή συγγραφέας Δογματικής. Ο Ναυπάκτου από ετών μαθητεύει στόν Ρωμανίδη. Αυτή η μαθητεία, μαζί μέ άλλες, τού έθρεψαν τόν ποιμαντικό καί συγγραφικό λόγο. Καί τώρα, πράγμα τίμιον, τιμά τόν διδάσκαλόν του. Μάλιστα τό εσχεδίασε ως μνημόσυνο γιά τά δέκα χρόνια από τής εκδημίας του. Είπα: εικασίες δύο. Κάν μία δέν αποβαίνει πειστική σέ όποιον διαβάσει αργά, υπομονετικά τό δισσό βιβλίο. Όπερ καί έπραξα.\nΕυτυχώς, όταν εφώτιζαν τά Φώτα, ηύρα μαζί καί άκουσα σχήμα θεσπέσιο πού φωτίζει –θαρρώ- τό διάβασμα τού βιβλίου: Λέει τό ιδιόμελο γιά τήν Βάπτιση τού Χριστού: \_"...επίγειον τό φαινόμενον, καί υπέρ τούς ουρανούς τό νοούμενον...\_"! Τό απέσπασα, λοιπόν, (αναγνωστική αδεία) από τά τρισάγια Θεοφάνεια καί τό έφερα τροπικώς στήν γραφή τού Ναυπάκτου.\nΤό συνοψίζω: Ο Επίσκοπος Ναυπάκτου έγραψεν αληθώς καί ακριβώς αυτό πού λέει τό εξώφυλλο. Δηλαδή δογματική θεολογία. Πλήν, αυτό είναι τό φαινόμενο. Κάτωθεν αυτού κρύπτεται ο νούς τής γραφής του. Όπως συμβαίνει σ\_' όλες τίς γραφές, καί ιδιαζόντως στις ιερές. Καί όπως συν-επι-θεματίζει Άγιος Γρηγόριος ο Νύσσης.\nΓνωρίζοντας μετρίως τόν Ρωμανίδη, διδάσκαλο καί διδασκαλία, επίσης καί τόν επίσκοπο Ιερόθεο, έχοντας μελετήσει πάντως καλή τή προαιρέσει τό προκείμενο έργο, έχω τήν διαίσθηση ότι μού χαρίσθηκε νά ψηλαφήσω, νά ακούσω από τίς υπώρειες τού όρους, εκεί όπου ίστανται περιδεείς οι μή ηξιωμένοι, τό νοούμενο τού δισσού βιβλίου. Η βραχύλεκτη μαζί καί κρυφιόμυστη θησαύριση-κατάθεσή του γίνεται πεντακόσιες σελίδες μετά τήν εκκίνηση σέ τέσσερεις διάδοχες διατυπώσεις.\n“Η μέθεξη τού μυστηρίου τού Σταυρού καί τής Αναστάσεως τού Χριστού γίνεται μέ τόν συνδυασμό τών Μυστηρίων καί τής ασκήσεως”. Ιδού, λοιπόν, ο έσω νούς, ο κεκρυμμένος σκοπός τού έργου. Πού κρύπτεται μαζί καί φανερώνεται, ήγουν ξενοδοχείται, σέ ένα άσημο σμικρό κεφάλαιο επτάμισης καί μόνον σελίδων. Τό οποίο όμως περιέχει τό παραδοξότερο γεγονός τής λογικής καί τής καθόλου ιστορίας: \_"Τό μυστήριο τού Σταυρού καί τής Αναστάσεως τού Χριστού\_".\nΕξ αυτού λοιπόν εγράψαμε άτεχνη ζωγραφία δεύτερη: Όλο τό δισσό βιβλίο, ένας σταυρός. Καί στά πόδια τού Σταυρού αγρυπνών ένας Επίσκοπος. Πού θρηνεί ολοφυρόμενος, πού οιμώζει οδυρόμενος οιμωγές ασταμάτητες. Πλήν καί θαρρεί, καί ελπίζει, καί ανίσταται. (...) Οι οιμωγές είναι οι κλαυθμοί καί τά δάκρυα ενός Ποιμένα πάνω στό εκκλησιαστικό σώμα. Πού εμφανίζει εμφανή τά συμπτώματα τής προ-κωματικής αφασίας, σέ όλα σχεδόν τά φαινόμενα επίπεδά του:\n-ιερουργίες ως μαγείες,\n-εξορκισμοί καί βαπτίσεις πρός τό θεαθήναι,\n-κατηχητικά πού φορτώνουν τήν λογική καί σκοτίζουν τόν νούν,\n-ηθικισμοί καί ευσεβισμοί μέ τόν τρόπο τής ακάρπου συκής,\n-θεολογικές σχολές πού παράγουν θεολόγους μέν, πλήν αθεολογήτους,\n-λειτουργία επισκοπικών συνόδων ως τυπικών σχημάτων καί συνελεύσεων,\n-έκλειψη ανησυχαστική θεραπευτηρίων, θεραπευτών, θεραπευομένων (ή μείωσή τους από τό (85) στό (15), (10), (5)%.\nΠαρένθεση εξηγητική τού υπότιτλου, τής μεθόδου, τής επίκλησης Ρωμανίδη. Ο Επίσκοπος Ναυπάκτου, άν καί δεινός τής πνευματικής διαγνώσεως, δέν καταθέτει προσωπικές ιατρικές ακτινο-γραφήσεις. Αντιθέτως προσφεύγει σέ πρεσβύτερο καί καθηγητή τού αυτού Σώματος. Ο οποίος τά ιστορούσε παρρησία εν όσω ζούσε (ίσως καί σέ αυτό νά οφείλεται πού έφυγε μέ επιτίμηση). Καί βάζει τήν φωνή αυτού τού ατίθασου Καππαδόκη νά τά ανιστορήσει καταλεπτώς. Ακριβέστερα: νά τά ανιστορεί ακαταπαύστως στό διηνεκές.\nΩστόσο κι επειδή οι οιμωγές τού Επισκόπου (πού αγρυπνεί, πού γίνεται εξ ύπνου) εξαγορεύονται δημοσία καί παρρησία, γιαυτό τού χαρίζεται –αισθάνομαι- η από τού Σταυρού παραμυθία άμα καί ελπίδα. Στό δισσό βιβλίο λαμβάνουν τήν ηδεία μορφή \_"στεναγμών τών αλαλήτων\_"!\nΆς εγγίσουμε καί στό φαινόμενο καί στό νοούμενο.\nΟ Επίσκοπος Ναυπάκτου εσχεδίασε δέκα μείζονα κεφάλαια Δογματικής. Τύποις ακολουθεί τήν πανεπιστημιακή θεματική. Καί πλείον αυτής εμπιστεύεται τήν δωρική κοφτή δομή τού Συμβόλου τής Πίστεως, ιδία στόν Β\_' Τόμο.\nΕνώ όμως φαίνεται νά βαδίζει τήν πεπατημένη, ωστόσο αναποδίζει καί τήν τροφοδοσία καί τήν στήριξη καί τήν ιεράρχηση. Παθαίνει και αυτός τό πάθος τού Ιορδάνου.\nΟ κεντρικός, ο σταθερός άξων πού φέρει καί κυλίει τίς οκτακόσιες πενήντα σελίδες ημπορεί νά πυκνωθεί σέ μία απλή πρόταση:\n\_'\_' Προηγείται τό εμπειρικό γεγονός τής αυτοφανέρωσης τού Θεού στούς κεκαθαρμένους Προφήτας, Αποστόλους καί Αγίους, καί έπεται η καταγραφή αυτής τής φανέρωσης–αποκάλυψης μέ κτιστά ρήματα καί νοήματα. Κορύφωση καί ύψιστη μορφή τής Θεοφανείας, η Πεντηκοστή καί γενέθλη εν ταυτώ τού Κυριακού Εκκλησιαστικού Σώματος\_'\_' .\nΩς εδώ τά πράγματα φαίνεται νά παρουσιάζονται μέ τόν γνωστό στήν ρωμανίδεια ανάγνωση τρόπο. Όταν όμως εμβαίνουμε στήν καρδία τού Εκκλησιαστικού Σώματος, τότε διαπιστώνουμε ότι ανεπαισθήτως μάς έχει ζωγρήσει η σαργάνη καί τό δίχτυ τού Επισκόπου. Τό κεφ. «Η Εκκλησία ως σώμα Χριστού καί κοινωνία θεώσεως» καλύπτει (200) σελίδες (1/4 περίπου τού όλου έργου). Καί εξ αυτών: (80) σελίδες (1/10 περίπου τού όλου έργου) περιέχουν τήν (φιλοκαλική) διδασκαλία «Περί πνευματικής τελειώσεως» (δηλ. κάθαρση /φωτισμός /θέωση) καί μόνον (50) ή (30) ή (20) αναφέρονται στά μυστήρια – ακριβέστερα σέ τρία: βάπτισμα, χρίσμα, θ. ευχαριστία.\nΣτο κεφάλαιο αυτό ψηλαφούμε ανάγλυφη τήν νοούμενη σκοποθεσία τού έργου, ό,τι δηλαδή σχεδόν ιεροκρυφίως λέχθηκε στό κεφ. «Περί Σταυρού» σχετικά μέ τά μυστήρια καί τήν άσκηση.\nΟ Ναυπάκτου τολμά θαρσαλέως καί επιχειρεί δυσεπιχείρητον άθλο:\n- αξιοποιώντας τόν διδάσκαλόν του Ρωμανίδη ολοκληρώνει ό,τι εκείνος δέν επρόκαμε,\n- εισάγει (ακριβέστερον, μήπως αναστηλώνει;) τήν ασκητική -ησυχαστική – (εμπειρική) παράδοση,\nσέ όλα ανεξαιρέτως τά καθιερωμένα από αιώνων κεφάλαια τής εκκλησιαστικής θεολογίας, ιδία τής δογματικής,\nστό μέσον τού εκκλησιαστικού σώματος, δηλαδή στα ιερά μυστήρια.\nΔιακινδυνεύοντας τήν έκφραση, θά τολμούσα νά ισχυρισθώ ότι τά ιερά μυστήρια, πού ακολουθούν στό βιβλίο, ερμηνεύονται πλέον μέ τά τρία στάδια τής πνευματικής τελειώσεως πού προηγούνται!\nΕπειδή τά σχετικά απορήματα πού προκύπτουν μέ ξεπερνούν, τά παραδίδω στους ειδικούς δογματολόγους.\nΤο κατ’ εμέ, σπεύδω σ’ ένα μικρό στάσιμον, νά πάρουμε δύο ανάσες βιβλιογραφικές:\nΓια νά αναποδίζονται τά ύδατα τού Ιορδάνη, τεκμαίρεται ότι ο Επίσκοπος Ναυπάκτου Ιερόθεος παρακολουθεί από κοντά τίς πανεπιστημιακές συζητήσεις περί θεσμού ή χαρίσματος στήν Εκκλησία. Καί πάντως μέ όσα εσχεδίασε καί έγραψε στήν «Εμπειρική Δογματική» λαμβάνει ξεκάθαρη θέση. Μέ τόν ίδιο τρόπο -εκτιμώ- δίδει απάντηση καί στήν βιβλιογραφική άποψη ότι η μοναχική παράδοση παρέχει τό πρωτείο στις ατομικές ασκητικές επιδόσεις καί αφήνει δεύτερη τήν ένταξη καί λειτουργία στήν εκκλησιαστική μυστηριακή ζωή.\nΕπειδή ο χρόνος μού παραχωρήθηκε ορισμένος, άς σπεύσουμε νά αναδείξουμε δύο κεντρικές, κατά τήν κρίση μας, θέσεις τού όλου έργου. Καί οι δύο έχουν ένα κοινό: διατυπώνονται μέ δύο μέλη σέ οξεία διαστολή.\nΑρχίζω από τό δεύτερο κατά τή σειρά τής εμφάνισής του στή Δογματική. Πρόκειται γιά τήν οξεία διαστολή νού καί λογικής.\nΌλο τό έργο θεμελιώνει καί οικοδομεί τήν εμπειρική εκδοχή τού θεολογείν στήν παρά Θεού φώτιση τού ανθρωπίνου νοός. Αυτό καθίσταται δυνατό καί χαρίζεται, αφού προηγουμένως καθαρθεί ο νούς από τρία πράγματα:\n- από τήν λογική (λογισμούς),\n- από τά πάθη\n- καί από τό περιβάλλον.\nΕπιτρέψατέ μου τήν ομολογία, μαζί καί ευχαριστία. Άν καί διαβάζω χρόνια τώρα τά σχετικά θέματα από τίς πηγές, άν καί έχω αποκτήσει κάποια μικρά εξοικείωση μέ τά φιλοσοφικά ισότοπα (απ\_' όπου καί οι σχετικοί όροι), ωστόσο μόλις τώρα, δηλαδή αντιπροχθές, εσυλλάβισα αυτήν τήν δύσκολη νηπτική αλφάβητο. Καί ξανά ομολογώ, γιά ένα τουπίκλην μέν καθηγητή, τώ όντι δέ θηρευτή κενοδοξίας, είναι αλφάβητος ζόρικος.\nΓιά τό τέλος τής Εισήγησής μας κρατήσαμε, χάριν αντιδόσεως καί ευχαριστιών, τήν πρώτη, τήν πανταχού παρούσα θέση καί βεβαιότητα τού έργου.\nΤόσον ο μακαριστός Ρωμανίδης όσον καί ο Επίσκοπος Ναυπάκτου διαστέλλουν μέ οξύτατο τρόπο τήν \_"εμπειρική - εκκλησιαστική -θεολογία\_" από τόν στοχασμό, άλλως τήν \_"στοχαστική θεολογία\_". Επιτρέψατέ μου νά ειπώ δύο λόγια επιπρόσθετα γι’ αυτό τό θέμα.\nΗ ως άνω διαστολή έχει μία ιδιοτυπία. Δηλαδή σηκώνει ένα ετεροβαρές φορτίο: τό ένα μέλος, η εμπειρική θεολογία, είναι μονοειδής, σταθερά, η αυτή εις τούς αιώνας: Ο αυτός Τριαδικός Θεός αποκαλύπτεται μέσα στήν ιστορία στούς κεκαθαρμένους φίλους του καί φανερώνει τά αυτά πράγματα. Η συγκεκριμένη, λοιπόν, εμπειρική θεολογία δέν έχει καμμία σχέση μέ τούς περί θεού στοχασμούς τών παντοίων ανθρώπων.\nΗ ως άνω θέση, άν καί επαναλαμβάνεται αμέτρητες φορές μέσα στό έργο, γνωρίζει μία θαυμαστή, δηλαδή, ασυνήθη πολυείδεια. Ενώ κάθε φορά ως στοχασμός θεωρείται πάντοτε μία ανθρώπινη λογική κατασκευή, εν τούτοις αυτός αποδίδεται σέ διαφορετική κατασκευή. Άς κατατάξουμε σέ είδη τις πιό ενδιαφέρουσες, αυτές μέ τίς πυκνότερες αναφορές:\n-στοχασμοί φιλοσόφων, ιδία πλατωνικών καί νεοπλατωνικών, μέ εσώτερο σκληρό πυρήνα τά αρχέτυπα,\n-στοχασμοί θρησκευτικοί πασών τών εποχών,\n-στοχασμοί ετεροδόξων, δυτικής, ιδία φραγκικής προέλευσης,\n-στοχασμοί αιρετικών ονομαστών, παλαιών τε καί νέων,\n-στοχασμοί καθηγητών θεολογίας σέ δυτικά Πανεπιστήμια,\n-στοχασμοί καθηγητών ορθόδοξης θεολογίας πού επηρεάζονται από τήν δυτική θεολογική έρευνα,\n-στοχασμοί διανοητών παντός τόπου καί χρόνου.\nΚρίνοντας από τήν συχνότητα τών σχετικών αναφορών, συμπεραίνει κανείς ότι τόσον ο πρεσβύτερος Ρωμανίδης όσον καί ο Επίσκοπος Ιερόθεος ταξιθετούν, στήν θέση «δύο» (μετά τόν εξαποδώ) αυτόν τόν κίνδυνο ή εχθρό γιά τήν εμπειρική-εκκλησιαστική θεολογία (τό υπαινιχθήκαμε ήδη ενωρίτερα μέ τις ανεμόσκαλες Πέτρου τού Δαμασκηνού).\nΕις αυτήν, λοιπόν, τήν καίρια θεολογική-θεραπευτική διάγνωση μαζί καί βάση τού έργου, άς μού επιτραπεί νά συνεισφέρω ένα παλαιό οβολό. Τόν έλαβα από τήν διαμάχη τού κακοδόξου Βαρλαάμ πρός τόν άγιο καί Επίσκοπο Γρηγόριον τόν Παλαμά. Κατά τίς ανταλλαγές, λοιπόν, γραπτών ο Βαρλαάμ οδηγήθηκε νά υποστηρίξει ότι καί οι έξω σοφοί (κάποιοι ονομαστοί αρχαίοι έλληνες φιλόσοφοι) \_"είναι φωτισμένοι παρά Θεού\_". Αυτή η άποψη τού Βαρλαάμ εξόργισε απαθώς τόν άγιον Επίσκοπο. Ο οποίος εν τή διακρίσει μαζί καί εν τή μακρά παιδεύσει του εννόησε καί εμέτρησε τόν κίνδυνον. Καί σπεύδει νά καταθέσει μία από τίς μνημειωδέστερες κριτικές αναγνώσεις τής έξω σοφίας.\nΕξ αυτής ενδιαφέρει τό θέμα μας η ακόλουθη διάγνωση Γρηγορίου τού Παλαμά: οι έξω σοφοί, όταν ομιλούν περί Θεού, λαμβάνουν ενίοτε υπό τού διαβόλου καί εμπειρική έμπνευση-φώτιση. Δίκην μάλιστα δείγματος ή δήγματος αναφέρεται από τόν Παλαμά ο όφις-δράκων τού Πλωτίνου καί συγκεκριμένες ψευδο-φωτοφάνειες Πλωτίνου καί Πρόκλου.\nΤό γεγονός είναι γνωστό βεβαίως στον πολυίστορα Ρωμανίδη -κρίνοντας από κάποιους απόηχους πού υπάρχουν σέ δύο προφορικά fragmenta καί περιλαμβάνονται στό βιβλίο. Εκ τής παλαμικής λοιπόν διαγνώσεως ορμώμενοι, προσφέρουμε τόν συμβολικό μας οβολό στό προκείμενο έργο: Δηλαδή, ενώ στίς πλείονες τών περιπτώσεων η διαστολή καλώς ορίζεται μεταξύ εμπειρικής παρά Θεού καί στοχαστικής παρά ανθρώπων θεολογίας, σέ κάποιες ειδικές περιπτώσεις η διαστολή πρέπει νά ζωγραφείται βιαιότερη: η από θεού φωταυγής εμπειρική θεολογία εξ ενός, παλαίει καί νικά τήν εξίσου εμπειρική πλήν δαιμονική σκοτόμαινα εξ ετέρου.\nΥπογραμμίσαμε εμφαντικότερα αυτό τό σημείο, διότι καί εμείς οι δάσκαλοι (όπως καί οι Επίσκοποι) πονάμε γιά πράγματα πού αιμάσσουν τό εκκλησιαστικό σώμα. Καί αρχίζει νά μάς πιάνει ιδρώτας κρυός, όταν σέ βίβλους περιοδικές τής \_"επίσημης Εκκλησίας\_" δημοσιεύονται άρθρα από επιστήμονες θεολόγους, πού προτρέπουν χωρίς αιδώ ότι οι σωστοί δογματολόγοι οφείλουν παρεκτός τών αγίων Πατέρων νά μελετούν ισοτίμως πρός αυτούς όπως δή, καί νά χρησιμοποιούν τά έργα τών κακοδόξων καί αιρετικών.\nΕπιτρέψατέ μας τήν διάγνωση: αυτό πού ακούσατε έχει πρό πολλού μετακομίσει από τόν ανθρώπινο ή επιστημονικό στοχασμό. Αυτό οδεύει μεσίστιον, ίσως καί πορεύεται πλησίστιον πρός τήν δαιμονική παρενόχληση.\nΕρώτημα πρό τής αποφωνήσεως: «θά επιτύχει τόν στόχον της η «Εμπειρική Δογματική»;\nΑπάντηση: ένας Θεός τό ξέρει! Εξ επόψεως κυκλοφορίας είναι περισσότερον από βέβαιον.\nΌμως η «Εμπειρική Δογματική» δεν εξαντλείται στόν πεζό στόχο τής κοσμικής αγοράς. Η επιτυχία της κρίνεται ουχί εκ τής κυκλο-φορίας αλλά κρίνεται εκ τής άνω-φορίας. Η «Εμπειρική Δογματική» τού Σεβασμιωτάτου Μητροπολίτου Ναυπάκτου κυρίου Ιεροθέου\n- Θά επιτυγχάνει, κάθε φορά πού κάποιο πλάσμα τού Θεού θά βαπτίζεται ητοιμασμένον, έχοντας ασκηθεί καί καθαρθεί, οδεύοντας πρός τόν άνωθεν φωτισμό!\n- Θά επιτυγχάνει, κάθε φορά πού ένας απλός ιερουργός θά θεραπεύει καί θά φωτίζει μέ τό άλλο φώς!\n- Θά επιτυγχάνει, κάθε φορά πού θά πέφτει ο κλήρος καί έτσι θά εκλέγεται επίσκοπος ουχί από λίστα ΑΝΑΜΟΝΗΣ αλλά από σπήλαια, από τίς οπές τής ΓΗΣ!\nΑντί επιλόγου, δύο ευχές καί μία άσκηση.\nΌσοι πιστοί, συνεχίζετε νά διαβάζετε εν αφελότητι καρδίας τίς ιεροπρεπείς καταθέσεις καί τούς άθλους τών παλαιών μας καί νέων παλαιστών.\nΌσοι δύσπιστοι, όσοι διερευνητικοί, όσοι διυλιστικοί τού κώνωπος ωσάν τόν ομιλούντα, λάβετε γιά τό κελλίον σας άσκηση, μικράν, εσπερινή! Αναγνώσατε τόν βίον Οσίου Μαξίμου τού Καυσοκαλύβη.\nΕν ώ βίω περί αρπαγής νοός καί πάλιν συλλογής τού νού καί ευκολοκατανύξεως τά κάλλιστα μεταξύ δύο Οσίων διαμείβονται (Συναξάριον Μηνός Ιανουαρίου εις τάς 13).[/fonts][/fontf]\n« Απάντηση #8 στις: 11 Φεβρουαρίου, 2011, 05:22:16 μμ »\nΓερόντισσας Σιλουανής Μοναχής\nΜακαριώτατε Αρχιεπίσκοπε Αθηνών κ’ πάσης Ελλάδος κ. Ιερώνυμε,\nΣεβασμιώτατε Μητροπολίτα Θηβών κ’ Λεβαδείας κ. Γεώργιε,\nΣεβαστοί Πατέρες καί αγαπητές αδελφές\nΕλλογιμώτατοι κύριοι Καθηγητές\nΜέ τήν Χάρη τού αγίου Τριαδικού Θεού καί τήν ευλογία τού πρώην Μητροπολίτου Θηβών καί Λεβαδείας καί νύν Μακαριωτάτου Αρχιεπισκόπου Αθηνών καί πάσης Ελλάδος κ. Ιερωνύμου καί τού καθ’ όλα αξίου διαδόχου του καί Ποιμενάρχου μας κ. Γεωργίου η ιερά Μονή μας Γενεθλίου τής Θεοτόκου, η επιλεγομένη Μονή Πελαγίας, παράλληλα μέ τά λοιπά μοναχικά καθήκοντα καί διακονήματα τών μοναχών, ασχολείται μέ τήν επιμέλεια, τήν έκδοση, τήν μετάφραση καί τήν διακίνηση τών συγγραφικών έργων τού Πνευματικού μας Πατέρα, Μητροπολίτου Ναυπάκτου κ’ Αγίου Βλασίου κ. Ιεροθέου. Είναι διακόνημα πού προέκυψε από τήν πολυετή ποιμαντική διακονία του, τήν ενασχόλησή του μέ τά κείμενα τών Πατέρων τής Εκκλησίας καί συμβάλλει στούς ιεραποστολικούς σκοπούς καί στήν συντήρηση τής Μονής μας.\nΜέχρι τώρα δέν έχει γίνει στήν Ελλάδα παρουσίαση κανενός βιβλίου του, όμως, θεωρήθηκε αναγκαία αυτή η παρουσίαση τού δίτομου έργου του ‘’Εμπειρική Δογματική κατά τίς προφορικές παραδόσεις τού π. Ιωάννου Ρωμανίδη’’, γιά νά προβληθή καί νά τιμηθή η προσωπικότητα τού αειμνήστου πρωτοπρεσβυτέρου καί πανεπιστημιακού καθηγητού, πατρός Ιωάννου, μέ τήν ευκαιρία μάλιστα τής δεκαετίας από τήν κοίμησή του.\nΈγκριτοι συνάδελφοί του καί ο συγγραφέας θά εξάρουν τήν προσφορά του στόν ησυχασμό καί τήν εμπειρική δογματική τής ορθοδόξου θεολογίας.\nΕυχαριστίες αναπέμπουμε στήν Κυρία Δέσποινα Θεοτόκο, τήν έφορο τής Μονής μας, πού μάς αξίωσε νά εκδώσουμε τό έργο αυτό• στόν Μακαριώτατο Αρχιεπίσκοπο κ. Ιερώνυμο γιά τήν αγάπη μέ τήν οποία μάς περιέβαλε από τήν αρχή τής εγκαταβίωσής μας στήν Ιερά Μονή όπως καί στόν νύν Ποιμενάρχη μας κ. Γεώργιο γιά τήν καλωσύνη καί τήν στοργή πού μάς δείχνει.\nΕυχαριστούμε όλους εσάς καί σάς παρακαλούμε νά εύχεσθε νά αποκτήσουμε προσωπική βίωση τών δογμάτων τής Εκκλησίας μας καί νά επιτύχουμε τήν σωτηρία μας διά τής καθάρσεως τής καρδίας, τού φωτισμού τού νού καί τής θεώσεως, όπως η ορθόδοξη πατερική παράδοση διαφυλάσσει.\n« Απάντηση #9 στις: 12 Μαρτίου, 2011, 05:55:55 μμ »\n[font face=Times New Romanl][font size=4]Ο π. Ιωάννης Ρωμανίδης καί η «Εμπειρική Δογματική»\nΈτσι, μπορώ νά πώ ότι δέν διάβασα πρώτα τά κείμενα τού π. Ιωάννου Ρωμανίδη καί στήν συνέχεια ανέτρεξα στά έργα τών αγίων Πατέρων, αλλά πρώτα είχα μελετήσει τά έργα όλων τών γνωστών καί μεγάλων ησυχαστών Πατέρων καί στήν συνέχεια γνώρισα τά έργα τού μακαριστού καθηγητού. Ένοιωσα ότι είχε καταλάβει τό πνεύμα τών Πατέρων καί είχε συλλάβει τήν πεμπτουσία τής διδασκαλίας τους. Καταλάβαινα ότι εξέφραζε τήν διδασκαλία τών αγίων Πατέρων μέ έναν σύγχρονο τρόπο, χωρίς όμως νά τά αλλοιώνη, χωρίς νά είναι νεοπατερικός ή μεταπατερικός θεολόγος. Ο προφορικός λόγος του ήταν μιά ζωντανή αφομοιωμένη τροφή. Ο ίδιος είχε γνωρίσει τόν σχολαστικισμό καί τόν ηθικισμό τών δυτικών Χριστιανών στήν Αμερική, γνώρισε δέ καί τόν ησυχασμό σέ διαφόρους αγιορείτες καί ασκητές καί γι\_' αυτό ο λόγος του ήταν αυθεντικός, ορθόδοξος. Είναι χαρακτηριστικά τά όσα είπε σέ μιά ομιλία του:\nΓιά τήν συγγραφή διαφόρων κειμένων μου, χρησιμοποιώ τρείς τρόπους, ήτοι τόν υπολογιστή, τήν υπαγόρευση καί τήν ιδιόχειρη γραφή. Τό έργο αυτό «Εμπειρική Δογματική», πού τελικά ολοκληρώθηκε σέ 850 περίπου σελίδες, γράφηκε ολόκληρο ιδιοχείρως, μέ μολύβι, γιατί μέ διευκόλυνε στήν σύνθεση τών δεκάδων καί εκατοντάδων αποσπασμάτων τού π. Ιωάννη Ρωμανίδη πού είχα υπ\_' όψιν μου.\nΠάντως, παρά τό ότι τό έργο ήταν δυσχερές καί παρά τό ότι δέν υπήρχε κάποια παρόμοια δογματική γιά νά τήν έχω ως πρότυπο, οπότε τό έργο είναι κατ\_' εξοχήν πρωτότυπο, εν τούτοις τό έκανα μέ μεγάλη χαρά καί μπορώ νά προσθέσω μέ μεγάλη έμπνευση, αλλά καί προσευχή. Δέν αισθανόμουν καθόλου κόπωση καίτοι έγραφα ιδιοχείρως τίς νυκτερινές καί πρωϊνές ώρες. Ζούσα περίπου όπως ο καλλιτέχνης ο οποίος καί όταν βρίσκεται μέσα σέ πολυκοσμία δουλεύει εσωτερικά τό θέμα του καί βιάζεται νά επιστρέψη στό σπίτι του γιά νά συνεχίση τό έργο του καί νά αποτυπώση τήν έμπνευσή του. Καί μάλιστα πολλές φορές όταν εργάζεται πολλές ώρες απορροφάται τελείως από τό αντικείμενο πού συνθέτει ή επεργάζεται. Ένα από τά σημαντικότερα κείμενα τού Β’ τόμου, τό περί σταδίων τής πνευματικής τελειώσεως (κάθαρση, φωτισμός, θέωση) τό έγραψα κατά τήν διάρκεια τών Συνεδριάσεων τής Ιεραρχίας τού Οκτωβρίου 2009, γιά πολλές ημέρες καί όμως μέ είχε απορροφήσει τελείως τό θέμα τού βιβλίου, χωρίς νά παύσω νά συμμετέχω ενεργώς στίς Συνεδριάσεις της καί νά ενημερώνω τούς δημοσιογράφους ως εκπρόσωπος Τύπου τής Ιεράς Συνόδου.\nΣτήν περίπτωσή του ισχύει αναλογικά ο λόγος τού αγίου Συμεών τού κατά Χριστόν σαλού, όταν πήρε απόφαση νά κατέβη στήν πόλη καί νά κτυπήση τήν υποκρισία καί τόν φαρισαϊσμό τών ανθρώπων. Τότε είπε στόν συνασκητή του: «Πίστευσον εγώ ου μένω, αλλ\_' εν τή δυνάμει τού Χριστού υπάγω εμπαίζων τώ κόσμω». Καί ο π. Ιωάννης ήταν ένας τέτοιος κατά Χριστόν σαλός πού ενέπαιζε τήν υποκρισία, τόν σχολαστικισμό καί τόν ευσεβισμό τών ανθρώπων τής Εκκλησίας, κυρίως τόν δυτικό χριστιανισμό πού ζούσαν στήν πράξη.\nΘεωρώ σημαντική τήν σύμπτωση πού γίνεται η σημερινή παρουσίαση, ημέρα κατά τήν οποία εορτάζουν ο άγιος Μακάριος ο Αιγύπτιος, ένας ησυχαστής Πατέρας πού μιλούσε γιά τήν επάνοδο τού νού στήν καρδιά, καί ο άγιος Μάρκος ο Ευγενικός, ο ατρόμητος αυτός ομολογητής τής πίστεως, στήν Σύνοδο τής Φερράρας-Φλωρεντίας. Καί ο π. Ιωάννης Ρωμανίδης είχε στοιχεία καί από τούς δύο αυτούς αγίους, γι\_' αυτό ήταν διδάσκαλος τού ησυχασμού καί ομολογητής τής ορθοδόξου πίστεως, τόσο στήν Ελλάδα, όσο καί ακτός αυτής στήν Δύση καί τήν Ανατολή.\nΉδη έχω αρχίσει νά μελετώ αυτήν τήν πλευρά τού π. Ιωάννη καί επεξεργάζομαι τό θέμα τής ενότητας στό θεολογικό του έργο σέ τέσσερα κυρίως σημεία, ήτοι ενότητα μεταξύ Παλαιάς καί Καινής Διαθήκης, στήν ενότητα μεταξύ εβραϊκής σκέψης καί ελληνικής νοοτροπίας, στήν ενότητα μεταξύ ελληνοφώνων καί λατινοφώνων Ρωμαίων Πατέρων τών πρώτων αιώνων τής Εκκλησίας καί στήν ενότητα μεταξύ Ορθοδόξου Εκκλησίας καί άλλων Χριστιανών. Μέσα από αυτήν τήν νοοτροπία έβλεπε τό διασπαστικό έργο τών αιρετικών καί τών Φράγκων, γι\_' αυτό καί καταφερόταν εναντίον τους. Στήν πραγματικότητα μέσα από αυτές τίς τέσσερεις πλευρές έβλεπε τήν επιστροφή τών Χριστιανών στήν ενότητα τής πίστεως καί τήν κοινωνία τού Αγίου Πνεύματος. Αυτό όμως είναι ένα θέμα τό οποίο δέν είναι τής παρούσης ώρας.


Νέα μέθοδος θεραπείας προσθέτει χρόνια σε ασθενείς με καρκίνο του προστάτη - Onmed.gr\nΝέα μέθοδος θεραπείας προσθέτει χρόνια σε ασθενείς με καρκίνο του προστάτη\nΣε μια σημαντική για το μέλλον της αντιμετώπισης του καρκίνου του προστάτη ανακάλυψη προέβη ο δρ Christopher J. Sweeney του Ινστιτούτου Καρκίνου Dana-Farber του Κέντρου Lank Ουρογεννητικής Ογκολογίας στην Βοστώνη γων ΗΠΑ.\nΟ δρ Sweeney πραγματοποίησε κλινική μελέτη σε 790 άντρες που είχαν διαγνωστεί με μεταστατικό καρκίνο του προστάτη. Από το 1950 μέχρι και σήμερα, αυτές οι περιπτώσεις, εφόσον η διάγνωση γινόταν στα πρώτα στάδια του καρκίνου, αντιμετωπίζονταν αρχικά με ορμονοθεραπεία προκειμένου να μειωθούν τα ανδρογόνα στον οργανισμό του ασθενή. Ο συγκεκριμένος τύπος καρκίνου χρησιμοποιεί τις ορμόνες για να εξαπλωθεί.\nΟι περισσότεροι όγκοι, ωστόσο, εντέλει ξεπερνούσαν την "ανάγκη" τους για αυτές τις ορμόνες προκειμένου να αναπτυχθούν και να κάνουν μετάσταση σε άλλα όργανα. Μέχρι τώρα, ο ασθενής ξεκινούσε χημειοθεραπείες μόνο από τη στιγμή που ο καρκίνος του προστάτη ξεπερνούσε την ορμονοθεραπεία.\nΣτην κλινική μελέτη του δρ Sweeney όλοι οι συμμετέχοντες ξεκίνησαν κανονικά με ορμονοθεραπεία, αλλά οι μισοί εξ' αυτών έκαναν από την πρώτη στιγμή και χημειοθεραπεία (με το φάρμακο docetaxel) ταυτόχρονα με την ορμονοθεραπεία. Η έρευνα έδειξε ότι, στους 29 μήνες που ακολούθησαν, οι άντρες που ανήκαν στην δεύτερη ομάδα είχαν, σύμφωνα με τις προβλέψεις των γιατρών, περίπου έναν χρόνο ζωής (12 μήνες) παραπάνω σε σύγκριση με εκείνους που αρχικά έκαναν μόνο ορμονοθεραπεία.\nΜάλιστα, εκείνοι οι άντρες που ο καρκίνος του προστάτη έκανε μετάσταση σε άλλα όργανα ή στα κόκαλα, είχαν ακόμα μεγαλύτερη θετική επίδραση από την ταυτόχρονη επίδραση ορμονοθεραπείας και χημειοθεραπείας από την πρώτη στιγμή. Σε αυτούς, οι γιατροί διαπίστωσαν ότι η νέα μέθοδος τους προσέδωσε κατά μέσο όρο επιπλέον 17 μήνες ζωής.\nΟ δρ Sweeney παρουσίασε τα αποτελέσματα της κλινικής μελέτης στο ετήσιο συνέδριο της Αμερικανικής Ένωσης Κλινικής Ογκολογίας που έγινε στο Σικάγο.\nΕπιτυχής η ανοσοθεραπεία και για τον καρκίνο του τραχήλου


Πόση γη χρειάζεται ο άνθρωπος - Θεατρομανία | Παραστάσεις, διαγωνισμοί, κριτικές\nΑρχείο\tΠαιδική παράσταση\tΚαθημερινές για σχολεία\tΠαίχτηκε από 19/12/2015 έως 24/04/2016\nΚείμενο: Λέον Τολστόι\nΕρμηνεύουν: Ελένη Ζαραφίδου, Βαλάντης Φράγκος, Αντιγόνη Φρυδά, Αναστασία Χατζάρα, Στέργιος Κοντακιώτης\nΠόση Γη χρειάζεται ο Άνθρωπος; Ποια είναι η σχέση του με την απληστία; Κι η εξουσία, ποιο ρόλο παίζει στη καθημερινή μας ζωή; Οι απαντήσεις στο έργο του Λέοντα Τολστόι, Πόση Γη χρειάζεται ο Άνθρωπος, με το οποίο θα ανοίξει η Παιδική Σκηνή του Δημοτικού Θεάτρου Πειραιά.\nΈνας τεράστιος ήλιος δεσπόζει στη σκηνή, οι ακτίνες του απλώνονται σ' όλη την οροφή και το θέατρο μεταμορφώνεται σε ένα τεράστιο χωράφι, σε ένα τεράστιο κομμάτι γης.\nΒοηθός φωτισμών: Θέμης Θεοχάρογλου\nΦωτογραφίες: Ζωή Μολυβδά - Φαμέλη\nPhoto editing: Θέμης Θεοχάρογλου\nΓΑΡΥΦΑΛΛΙΑ 10 Απριλίου 2016\tστο\t7:39 μμ\nΠολύ ωραία παράσταση, αρκετά διαδραστική με ωραια μουσικη και μυνηματα. Αρεσε πολυ στη κόρη μου. Ευχαριστούμε!\nΚΕΛΛΥ 10 Απριλίου 2016\tστο\t4:32 μμ\nΜία παράσταση με ωραία μηνύματα..Ίσως η απόδοση της να μην ήταν παιδική ιδιαίτερα αλλά ο γενικός απόηχος ήταν σχετικά καλός..Το εύρημα με τον ήλιο ήταν πολύ ωραίο..Ευχαριστώ για την πρόσκληση\nΕΥΤΥΧΙΑ 27 Μαρτίου 2016\tστο\t6:16 μμ\nΩΡΑΙΑ ΠΑΡΑΣΤΑΣΗ ΜΕ ΠΟΛΥ ΚΑΛΟΥΣ ΗΘΟΠΟΙΟΥΣ.\nΣταυρούλα 20 Μαρτίου 2016\tστο\t8:32 μμ\nΩραία παράσταση και το θέμα πολύ έξυπνα δοσμένο,βάζει τα παιδιά να σκεφτούν έξω από τα έτοιμα καλούπια που προβάλονται συνεχώς από την τηλεόραση και να προσεγγίσουν μέσα από μια ωραία ιστορία το θέμα της απληστίας και την καταστροφή που μπορεί να οδηγήσει τον ανθρωπο.Της κόρης μου της άρεσε πολύ και το κατάλαβε.Ίσως όχι εύκολα κατανοητό από μικρότερες ηλικίες,αλλά αξίζει μια προσπάθεια και από μικρότερα παιδιά για κάτι τόσο διαφορετικό.Ο χώρος υπέροχος και η παράσταση στην ώρα της,χωρίς καθυστέρηση.Η μικρή χάρηκε με το γεγονός ότι οι ηθοποιοί στο τέλος κάθισαν στη έξοδο και χαιρετούσαν τον κόσμο.Κατά την γνώμη μου,πολύ καλή δουλειά!\nΡόζα 20 Μαρτίου 2016\tστο\t2:45 μμ\nΕυχαριστώ πολύ για την πρόσκληση!!Πήγαμε οικογενειακώς, με τις δύο κόρες μας 12 και 8 ετών, αλλά δεν ενθουσιαστήκαμε από το αποτέλεσμα...Παρόλο που το παίξιμο των ηθοποιών κάλυπτε την έλλειψη σκηνικών, τα πολλά και σημαντικά μηνύματα, η μικρή μου λίγα κατάλαβε και η μεγάλη βαρέθηκε γρήγορα... Στα πολύ θετικά ο άριστος χώρος, το ότι τηρήθηκε το ωράριο και η παράσταση άρχισε ακριβώς στις 11:00 και το ότι δεν επιτρέπεται η κατανάλωση τροφών και ποτών στην αίθουσα!!!!! Περιμένουμε την επόμενη παιδική παράσταση σε αυτόν τον χώρο!!!!!\nΑΓΓΕΛΙΚΗ 18 Μαρτίου 2016\tστο\t4:53 μμ\nΤο θέμα είναι καλό και η γλώσσα πλούσια και κατανοητή ώστε να περάσει το μήνυμα της απληστίας. Η παράσταση απευθύντεται σε παιδιά από 10 ετών και πάνω. Το λάθος κατά τη γνώμη μου είναι ότι προκειμένου να το παρακολουθήσουν και μικρότερα παιδιά οι ηθοποιοί φώναζαν και κινούνταν πολύ ελπίζοντας να τραβήξουν την προσοχή τους. Αυτό κούραζε και διασπούσε την προσπχή μας από τα νοήματα. Η παράσταση θα ήταν πολύ καλύτερη αν κρατούσε χαμηλότερους τόνους. Έτσι θα αγγιζε το πιό ώριμο ακροατήριο. Όπως και να΄χει, ευχαριστώ το θεατρομάνια για την πρόσκληση.\nΔΗΜΗΤΡΗΣ 8 Μαρτίου 2016\tστο\t7:18 μμ\nΠΑΡΑΚΟΛΟΥΘΗΣΑΜΕ ΜΙΑ ΥΠΕΡΟΧΗ ΠΑΡΑΣΤΑΣΗ ΣΕ ΕΝΑ ΘΕΑΤΡΟ ΠΡΑΓΜΑΤΙΚΟ ΣΤΟΛΙΔΙ...\nΟΙ ΗΘΟΠΟΙΟΙ ΚΑΤΑΦΕΡΑΝ ΝΑ ΠΕΡΑΣΟΥΝ ΣΤΟΥΣ ΘΕΑΤΕΣ -ΚΥΡΙΩΣ ΣΤΟΥΣ ΜΕΓΑΛΥΤΕΡΟΥΣ- ΕΝΑ ΜΗΝΥΜΑ ΠΟΥ ΕΙΝΑΙ ΠΑΝΤΑ ΕΠΙΚΑΙΡΟ...Η ΑΠΛΗΣΤΙΑ ΜΠΟΡΕΙ ΝΑ ΜΑΣ ΟΔΗΓΗΣΕΙ ΣΤΗΝ ΚΑΤΑΣΤΡΟΦΗ, ΕΚΤΟΣ ΑΝ ΕΓΚΑΙΡΑ ΕΠΑΝΕΛΘΟΥΜΕ ΣΤΟΝ "ΣΩΣΤΟ" ΔΡΟΜΟ... ΣΥΓΧΑΡΗΤΗΡΙΑ ΣΤΟΥΣ ΣΥΝΤΕΛΕΣΤΕΣ ΤΗΣ ΠΑΡΑΣΤΑΣΗΣ!!!\nKATEΡΙΝΑ 7 Μαρτίου 2016\tστο\t7:23 μμ\nΠΟΛΥ ΚΑΛΗ ΠΑΡΑΣΤΑΣΗ ΚΥΡΙΩΣ ΓΙΑ ΜΕΓΑΛΥΤΕΡΕΣ ΗΛΙΚΙΕΣ ΑΠΟ ΤΑ ΔΙΚΑ ΜΟΥ!ΠΑΡΟΛΑ ΑΥΤΑ ΤΟ ΠΑΡΑΚΟΛΟΥΘΗΣΑΝ ΕΣΤΩ ΚΑΙ ΑΝ ΑΡΚΕΤΑ ΔΕΝ ΜΠΟΡΟΥΣΑΝ ΝΑ ΤΑ ΚΑΤΑΝΟΗΣΟΥΝ !!! ΕΥΧΑΡΙΣΤΟΥΜΕ ΘΕΡΜΑ ΘΕΑΤΡΟΜΑΝΙΑ!!!\nΜΑΡΙΑ 7 Μαρτίου 2016\tστο\t3:31 μμ\nΥπέροχη παράσταση! Η ομάδα των ηθοποιών ήταν εντυπωσιακά συντονισμένη και δεμένη. Ένα πολύ όμορφο παραμύθι, όχι όμως για πολύ μικρά παιδιά. Σίγουρα όμως είναι η τέλεια παράσταση για να μυηθούν τα λίγο μεγαλύτερα παιδιά στην τέχνη του θεάτρου και να περάσουν από το καθαρά παιδικό θέατρο στο θέατρο ενηλίκων. Πρώτη φορά σε παιδική παράσταση επικρατούσε τόσο απόλυτη ησυχία καθώς το θέαμα είχε συνεπάρει μικρούς και μεγάλους.\nΠΑΡΑΣΚΕΥΗ 6 Μαρτίου 2016\tστο\t5:13 μμ\nΟμορφη και καταπληκτική παιδική παράσταση που περνάει αρκετά μηνύματα για την απληστία. Ευχαριστούμε πολύ ΘΕΑΤΡΟΜΑΝΙΑ για τις προσκλήσεις!\nΣοφία 3 Μαρτίου 2016\tστο\t10:49 μμ\nπολύ καλή παράσταση σε ένα πολύ ωραίο θέατρο. όχι για πολύ μικρά παιδιά αλλά ό,τι πάρει κάποιο παιδι ακόμα και αν δεν το κατανοήσει απόλυτα είναι θετικό. ευχαριστοπυμε θεατρομάνια\nΣΠΗΛΙΟΣ 28 Φεβρουαρίου 2016\tστο\t7:40 μμ\nΚαλησπέρα. Πήγα σήμερα με τη κόρη μου να δούμε αυτή την έξοχη παράσταση. Οι ερμηνείες και των 4 ηθοποιών ήταν καταπληκτικές. Επίσης η μουσική ήταν υπέροχη. Πολλά συγχαρητήρια στο θεατρομάνια που μας παρείχε αυτή την πρόσκληση. Ένα μεγάλο ευχαριστώ!\nΕΥΑΓΓΕΛΟΣ 28 Φεβρουαρίου 2016\tστο\t1:34 μμ\nΘεατρομάνια ευχαριστούμε για την πρόσκληση, δυστυχώς όμως δεν καταφέραμε να αξιοποιήσουμε την ευκαιρία να δούμε την παράσταση! Στις δύο δημοσιεύσεις, χθες και σήμερα, για την παραχώρηση της πρόσκλησης δεν υπήρξαν σχόλια. Ευχαριστούμε!\nΒΑΣΙΛΙΚΗ 11 Φεβρουαρίου 2016\tστο\t2:42 μμ\nπολυ ωραια παρασταση ισωσ ειναι για παιδακια πανω των 8 χρονων.πηγα τον μικρο μου 6 ετων δεν ξετρελλαθηκε αλλα πηρε καποια μυνηματα ...............\nΜοσχούλα 9 Φεβρουαρίου 2016\tστο\t7:58 μμ\nΠολύ καλή παράσταση για παιδιά από 10 ετών και άνω. Ο γιός μου που είναι 8 χρονών, δεν ευχαριστήθηκε αρκετά. Πάντως ήταν πολύ άρτια η δουλειά της ομάδας, εγώ το απόλαυσα. Σας ευχαριστούμε πολύ για τις προσκλήσεις.\nΝΕΚΤΑΡΙΑ 9 Φεβρουαρίου 2016\tστο\t5:17 μμ\nΠολύ ωραία παράσταση με κύριο μήνυμα για το που μπορεί να φτάσει ο άνθρωπος με την απληστία. Είναι παράσταση για παιδιά άνω των 10 ετών. Οι περίεργες αλλαγές των προσώπων και η έλλειψη σκηνικών δυσκολεύουν την παρακολούθηση και κατανόηση της παράστασης από μικρότερα παιδιά. Ευχαριστώ πολύ για την πρόσκληση.\nΒασιλική 9 Φεβρουαρίου 2016\tστο\t12:20 πμ\nΠολύ ωραία παράσταση με μηνύματα για το που μπορεί να οδηγήσει τον άνθρωπο ή απληστία. Πιο εύκολα κατανοητή από παιδιά ηλικίας άνω των 7-8 χρονών. Αρνητικά στοιχεία ή έλλειψη σκηνικών και διαλείμματος. Ευχαριστούμε πολύ για τις προσκλήσεις!!\nΙΟΥΣΤΙΝΗ ` 7 Φεβρουαρίου 2016\tστο\t10:09 μμ\nΑπλά υπέροχο! Ξετρελάθηκε κυρίως η μεγάλη μου (11 ετών)... Ο μικρός μου (5,5 ετών) ήταν πιο συγκρατημένος, αλλά σίγουρα κερδισμένος παρακολουθώντας μια τέτοια παράσταση. Πήγαμε με την πεποίθηση ότι θα παρακολουθούσαμε κάτι μοναδικό καθώς και στο παρελθόν είχαμε δει με την κόρη μου την παράσταση "Από τι ζουν οι άνθρωποι" πάλι του Λέοντα Τολστόι, που εκείνη κι αν ήταν ΚΑΤΑΠΛΗΚΤΙΚΗ, ΜΟΝΑΔΙΚΗ θα τολμούσα να πω ΑΝΕΠΑΝΑΛΗΠΤΗ.\nΕυδοκία 6 Φεβρουαρίου 2016\tστο\t7:27 μμ\nΔυστυχώς άργησα να δω το email μου και δε κατάφερα να το δω. Φαντάζομαι πως θα ήταν καλό.\nΚΥΡΙΑΚΗ 5 Φεβρουαρίου 2016\tστο\t8:09 πμ\nΑρκετα κουραστικο, χωρις σκηνικα, δεν ειναι για πολυ μικρα παιδια.


> Ρούχα Παραλίας > Φόρεμα για την παραλία > Retro μπλε παλ φόρεμα παραλίας με μακρυά μανίκια - ASTRAL\nMix & Match Retro μπλε παλ φόρεμα παραλίας με μακρυά μανίκια - ASTRAL Lenny Niemeyer Κάντε τον τέλειο συνδυασμό, συνδυάζοντας εσείς τα δύο κομμάτια του μπικίνι σας! Φτιάξτε το δικό σας, μοναδικό, σετάκι, επιλέγοντας το μεγέθος, το κόψιμο, το χρώμα και το τυπωμένο σχέδιο της αρεσκείας σας! Πολλές επιλογές, άριστη ποιότητα και την τελευταία λέξη της μόδας. Όλα αυτά και πολλά άλλα θα τα βρείτε μόνο στο «Brazilian Bikini Shop»!\nΠεριγραφή Retro μπλε παλ φόρεμα παραλίας με μακρυά μανίκια - ASTRAL Lenny Niemeyer\n• Αριθμός αναγνώρισης BBS: 103281\n• SKU: 1981100335\nΣύσταση μεγέθους και εφαρμογής για: Φόρεμα παραλίας Lenny Niemeyer Retro μπλε παλ φόρεμα παραλίας με μακρυά μανίκια - ASTRAL\nLenny Niemeyer Retro μπλε παλ φόρεμα παραλίας με μακρυά μανίκια - ASTRAL @Instagram\nMar Rio Μπλε, εμπριμέ, αμάνικο φόρεμα θαλάσσης - LADRILHOS AZUL 65.66 Euro\nLa Playa Μαύρο δαντελένιο καφτάνι με κρόσια στο τελείωμα - CAFTAN DEVORE 55.90 Euro 22.36 Euro\nBlue Man Φόρεμα θαλάσσης με σχέδιο με ηλιοβασίλεμα σε τροπικά μέρη - BALI ENTARDECER 127.90 Euro\nFarm Μακρύ, μαύρο φόρεμα με κεντημένα σχέδια, ιδανικό για τη θάλασσα - VESTIDO LONGO FARM FRENTE ΪNICA - PRETO 257.90 Euro\nΦόρεμα παραλίας εμπριμέ, σε πολυτελή ποιότητα με μεταλλικές πέρλες - BEADS COVER UP\nΠαρακαλούμε επιλέξτε το μέγεθός σας. Μέγεθος : XS\tΜέγεθος : L\tΜέγεθος : XL


Pre game: Αράκυνθος Ματαράγκας - ΠΑΟΚ Καλυβίων | Όλα τα γκολ - Αθλητική ενημέρωση 24/7\nPre game: Αράκυνθος Ματαράγκας - ΠΑΟΚ Καλυβίων\nΣυγγραφέας olatagoal.gr 9:36 μ.μ. - 0 Σχόλια\nΣτο γήπεδο του Δοκιμίου διεξάγεται το παιχνίδι της 2ης αγωνιστικής των μπαράζ ανόδου των δευτεραθλητών της Β΄ Κατηγορίας ανάμεσα στον Αράκυνθο Ματαράγκας και τον ΠΑΟΚ Καλυβίων.\nΑΡΑΚΥΝΘΟΣ ΜΑΤΑΡΑΓΚΑΣ: Μπήκε με το "δεξί" στα μπαράζ κερδίζοντας τον Αλυζιακό Μύτικα και πήρε προβάδισμα ανόδου. Στο αυριανό παιχνίδι θέλει έστω τον ένα βαθμό για να"σφραγίσει" και μαθηματικά την άνοδο και να μην περιμένει τι θα γίνει την τελευταία αγωνιστική. Μοναδικό πρόβλημα για τον Τάσο Σπαή είναι η απουσία του Νίκου Μπανάκα.\nΠΑΟΚ ΚΑΛΥΒΙΩΝ: Με συνεχόμενες καλές εμφανίσεις και νίκες μπήκε στα μπαράζ και πλέον στοχεύει στην άνοδο. Στο αυριανό παιχνίδι θέλει να πάρει το θετικό αποτέλεσμα και να αποκτήσει προβάδισμα ανόδου. Ο μοναδικός παίκτης που δεν υπολογίζει ο Πάνος Καρύμπας είναι ο τραυματίας Κώστας Παναγιωτόπουλος.


Η Attica Group σε συνεργασία με την Inmarsat και τη Thetius ανακοινώνουν το νικητή του «Inmarsat Ferry Open Innovation Challenge: εκπαίδευση και ψυχαγωγία πληρωμάτων»\nΗ Attica Group σε συνεργασία με την Inmarsat - παγκόσμιο ηγέτη στις δορυφορικές επικοινωνίες- και την Thetius - εταιρεία σύμβουλο ψηφιακών υπηρεσιών - κατά τη διάρκεια του συνεδρίου Smart Maritime Network που πραγματοποιήθηκε την Τετάρτη, 30 Μαρτίου, ανακοίνωσαν ότι η εταιρεία Marine Learning Systems (MLS) είναι η νικήτρια του διαγωνισμού «Inmarsat Ferry Open Innovation Challenge: εκπαίδευση και ψυχαγωγία πληρωμάτων». Η διάκριση της Marine Learning Systems συνοδεύεται από χρηματοδότηση 10.000 λιρών Αγγλίας, για την υλοποίηση της πρότασής της πιλοτικά στο επιβατηγό πλοίο SUPERAST XI της Attica Group, το οποίο δραστηριοποιείται μεταξύ Ελλάδας και Ιταλίας.\nΟι συμμετοχές αξιολογήθηκαν από επιτροπή στην οποία συμμετείχαν στελέχη των εταιρειών Inmarsat, Attica Group και Thetius. H πρόταση της Marine Learning Systems ήταν η μόνη που ανταποκρίθηκε σε όλες τις παραπάνω απαιτήσεις. Αποτελείται από την πλατφόρμα εκμάθησης MarineLMS και το εργαλείο αξιολόγησης SkillGrader, επιτρέπει δε τη συνεχή εκπαίδευση, παρέχοντας διαδραστικό περιεχόμενο σχετικά με τους κανονισμούς και τις διαδικασίες. Το περιεχόμενο είναι προσαρμοσμένο στις ανάγκες της Attica Group και μπορεί να λαμβάνει ενημερώσεις ανά πάσα στιγμή. Η πρόσβαση σε αυτό είναι εύκολη και επιτυγχάνεται μέσω κινητής συσκευής ή υπολογιστή. Επιπλέον, διατίθεται και ψηφιακό περιεχόμενο για την ψυχαγωγία του πληρώματος. Επίσης το σύστημα περιέχει φόρμες αξιολόγησης δεξιοτήτων σύμφωνα με τις απαιτήσεις της εταιρείας, καθώς και πίνακες ελέγχου και αναφορές για τη μέτρηση της αποτελεσματικότητας της εκπαίδευσης.\nΚαλλιθέα, 31 Μαρτίου 2022


Κίνα 45W Apple Macbook Power Adapter 14.5v3.1a tip L Κατασκευαστές\nΠεριγραφή:Magsafe 1 για φορτιστή Macbook Pro,Αποτελεσματικός γρήγορος φορτιστής για Mac 45w,45w Προσφέρει τροφοδοτικό γρήγορου προσαρμογέα\n HomeΠροϊόνταΠροσαρμογέας φορητού υπολογιστήΦορτιστής Macbook45W Apple Macbook Power Adapter 14.5v3.1a tip L\nΟ φορτιστής iPhone της Apple είναι επίσης σειριακός αριθμός, δείτε εάν η θύρα USB του φορτιστή είναι τυπωμένος σειριακός αριθμός, πολλά πλαστά είναι συνήθως για να σώσουν προβλήματα, συνήθως δεν θα έχουν υδατογράφημα. Η θύρα USB του αυθεντικού φορτιστή iPhone6 της Apple είναι εξαιρετικής κατασκευής και οι γωνίες αντιμετωπίζονται πολύ απαλά. Στη θύρα USB, μπορούμε να δούμε τον σειριακό αριθμό ταυτότητας, ανοιχτό χρώμα, μικρή γραμματοσειρά, γραμματοσειρά γεμάτη και καθαρή. Μπορούμε επίσης να δούμε το χρώμα διασύνδεσης USB του φορτιστή iPhone6, τον κωδικό ακολουθίας, την αφή USB, το υλικό και άλλες λεπτομέρειες. Η υψηλή απομίμηση του στρογγυλεμένου τόξου του φορτιστή iPhone6 της Apple δεν είναι ομαλή, μεταλλική πρίζα συνηθισμένη κατασκευή. Ο αρχικός φορτιστής iPhone6 της Apple έχει μια ομαλή στρογγυλεμένη γωνία και ένα λεπτότερο μεταλλικό ένθετο. Ενώ ο τυπικός φορτιστής Phone6 έχει μικρότερο κενό στο σήμα πιστοποίησης, ο πλαστός φορτιστής iPhone6 μπορεί να έχει μεγαλύτερο κενό. Επιπλέον, το γνήσιο χρώμα γραμματοσειράς φορτιστή iPhone είναι καθαρό, ανοιχτό χρώμα αλλά πολύ καθαρό, το ίδιο χρώμα, χωρίς βάθος. Ο φορτιστής iPhone με υψηλή απομίμηση θα πρέπει να είναι σκοτεινός και ασαφής.\nΟ μεταλλικός πείρος τροφοδοσίας του αρχικού φορτιστή iPhone έχει χρυσό ανοιχτό χρώμα και οι γωνίες είναι άψογες, ενώ το προϊόν απομίμησης γενικά δεν έχει μεταλλική λάμψη και οι γωνίες είναι ελαττωματικές. Ο αρχικός φορτιστής iPhone είναι κατασκευασμένος από πυρίμαχο υλικό και το σώμα είναι πολύ λευκό και απαλό, ενώ ο φορτιστής iPhone υψηλής απομίμησης είναι ιδιαίτερα λευκό ή κίτρινο χρώμα, οπότε η ομαλή αίσθηση δεν είναι προφανής. Η τιμή του αρχικού φορτιστή iPhone είναι περίπου 100 γιουάν στο διαδικτυακό εμπορικό κέντρο, εάν αγοράσετε το φορτιστή iPhone για όσο καιρό ως 20 ή 30 γιουάν, έτσι είναι βασικά υψηλής απομίμησης ή μη γνήσιος αρχικός φορτιστής. Πόσο είναι ο αρχικός φορτιστής iphone 6; Μεταβείτε στον επίσημο ιστότοπο ή το κατάστημα ναυαρχίδων για να αγοράσετε τον αρχικό φορτιστή μήλου έξι, η τιμή του είναι κυρίως πάνω από 100 γιουάν, εάν αγοράσετε τον αρχικό φορτιστή μήλου έξι για δεκάδες γιουάν, τα περισσότερα είναι απομιμήσεις. Όταν αγοράζετε φορτιστή, πρέπει να μπορείτε να βρείτε την αρχική μάρκα. Εάν δεν βρείτε τον αρχικό φορτιστή, ενδέχεται να υπάρχουν διάφορα προβλήματα στη διαδικασία φόρτισης και ακόμη και η πιθανότητα έκρηξης του τηλεφώνου κατά τη διαδικασία φόρτισης, οι συνέπειες είναι πολύ σοβαρές.\nΗ Shenzhen Waweis Technology Co. Ltd ασχολείται επαγγελματικά με την ανάπτυξη, παραγωγή, πώληση όλων των ειδών τροφοδοτικών και αξεσουάρ υψηλής τεχνολογίας. Τα κύρια προϊόντα είναι προσαρμογείς ρεύματος, τροφοδοτικό εναλλαγής, αδιάβροχη τροφοδοσία και άλλα. Το εργοστάσιο βρίσκεται στην οδό henggang, περιοχή longgang, Shenzhen, Κίνα. Η εταιρεία διαθέτει ένα πλήρες σύστημα διαχείρισης παραγωγής και επαγγελματικό εξοπλισμό δοκιμών, σύμφωνα με την καλή πίστη, τη δύναμη και την ποιότητα του προϊόντος αποκτά την έγκριση στον τομέα. Τα προϊόντα της εταιρείας μας χρησιμοποιούνται ευρέως σε φωτισμό LED, επικοινωνίες ισχύος, όργανα, εξοπλισμό παρακολούθησης, αυτοματισμό βιομηχανικού ελέγχου και ούτω καθεξής. «Ο σεβασμός για τους συνεργάτες, προωθήστε το ομαδικό πνεύμα, τολμήστε να καινοτομήσετε και να αναπτύξετε, προσανατολισμένο στους ανθρώπους» είναι η επιχειρηματική φιλοσοφία όλου του προσωπικού και θα ακολουθήσει τα βήματα των πελατών, τη συνεχή καινοτομία προϊόντων και τη βελτίωση των υπηρεσιών. Καλωσορίζουμε ειλικρινά τους πελάτες από το σπίτι και το εξωτερικό για επίσκεψη, διαπραγμάτευση, συνεργασία και ανάπτυξη μαζί μας.\nΦορτιστής USB PD61W USB C για MacBook Pro Επικοινωνήστε τώρα\nPD87w / 61w φορτιστής USB C για MacBook Pro Επικοινωνήστε τώρα\nΑποτελεσματικός γρήγορος φορτιστής για Mac 45w\n45w Προσφέρει τροφοδοτικό γρήγορου προσαρμογέα\n61w για φορτιστή Macbook


Homo Pacificus: 2015\n1999. Είσαι ξαπλωμένη στο ξύλινο κρεβάτι του αδερφού σου που έχει μόλις φύγει για σπουδές. Οι πλεκτές κουρτίνες χορεύουν από τον αέρα που μπαίνει από το μισάνοιχτο παράθυρο. Έχεις μόλις χωρίσει από το πρώτο σου σοβαρό αγόρι. Στο CD player λιώνεις το No need to argue των Cranberries και σκέφτεσαι ότι δε θ'αγαπήσεις ποτέ ξανά. Είσαι 15.\n2006. Τριγυρνάς σαν την άδικη κατάρα στο σπίτι των αδερφών σου στου Ζωγράφου, όπου έχεις μόλις μετακομίσει. Ο αδερφός σου σου προτείνει να δεις το Velvet Goldmine. Το βλέπεις και του ζητάς να σου προτείνει κι άλλα. Σου δίνει το Kiss this, τη συλλογή των Sex Pistols. Έχεις μόλις χωρίσει από την πρώτη σου σοβαρή σχέση, αλλά μόλις ανακάλυψες επιτέλους την punk, τη μουσική που έπρεπε να ακούς από πάντα, αλλά - δεν πειράζει, κάλλιο αργά παρά ποτέ - ξέρεις ότι δε θα τη βαρεθείς ποτέ. Είσαι 22.\n2013. Ετοιμάζεις τη βαλίτσα σου για Βερολίνο. Στα αυτιά σου παίζει ασταμάτητα το Every Kingdom του Ben Howard. Έχεις μόλις χωρίσει από την πρώτη σου σοβαρή αγάπη. Το Only love σου ζεσταίνει την καρδιά, αλλά ξέρεις ότι δε θα ξανανιώσεις ποτέ το ίδιο. Είσαι 29.\n2015. Θα μπορούσες να περιμένεις άλλα 5 χρόνια για να βγάλεις το πόρισμά σου, τώρα που βλέπεις καθαρά το pattern των 7ετιών, αλλά αυτό το ολοκαίνουριο πάθος σου για το post-rock σε κάνει να πιστεύεις ότι ζεις πάλι μια μεγάλη στιγμή, κάτι "πρώτο" και "σοβαρό", κάποιο "μόλις", κάποιο "ποτέ ξανά". Είσαι άλλωστε 31.\nΑναρτήθηκε από Homo Pacificus στις 23:31 1 σχόλιο:\nΑναρτήθηκε από Homo Pacificus στις 01:52 Δεν υπάρχουν σχόλια:\nΣ'ένα παράλληλο σύμπαν έγιναν εκλογές. Χάθηκες λίγο στα ποσοστά και στις έδρες, προσπάθησες να παρακολουθήσεις, αλλά το μυαλό κάνει ό,τι θέλει.\nΕρωτεύτηκες πάλι, ρε μούργο.\nΕ, και δε χαίρεσαι που το'χεις ακόμα;\nΑς περιμένουν για λίγο τα πολιτικά. Τώρα έχουμε αέρα στα πανιά μας.\nΑναρτήθηκε από Homo Pacificus στις 21:29 Δεν υπάρχουν σχόλια:\nΑναρτήθηκε από Homo Pacificus στις 23:30 Δεν υπάρχουν σχόλια:\nΘα καθήσουμε στο παγκάκι δίπλα στο ποτάμι ή στο πάρκο.\nΘα φάμε παγωτό ή θα πιούμε μπύρα, θα ανάψεις τσιγάρο και θα σηκώσεις το αριστερό σου χέρι για να με βάλεις στην αγκαλιά σου.\nΘα μιλήσουμε για τη δουλειά ή τις σπουδές, για τον κόσμο τον άδικο, θα σε κοιτάζω στο στόμα και θα σκέφτομαι δεν μπορεί να είναι τόσο όμορφος.\nΘα σηκωθούμε, θα με κρατάς απ'το χέρι, θα προχωράμε και θα μου λες για το ντοκυμαντέρ που είδες ή για το βιβλίο που τέλειωσες τις προάλλες.\nΘα σου μιλάω για την οικογένειά μου, θα γελάω και θα αναρωτιέμαι αν θα τους γνωρίσεις ποτέ.\nΘα μου μαγειρέψεις ή θα μου παίξεις μουσική, θα μου πεις ότι είμαι γλυκιά, θα με χαϊδέψεις και θα με βάλεις για ύπνο.\nΘα ταξιδέψουμε, θα πάμε σε μέρη καινούρια, θα χαζεύουμε τις φωτογραφίες μας μια στο τόσο.\nΚαι μια μέρα θα ξυπνήσω και δε θα είσαι εσύ. Και δε θα είμαι εγώ.\nΘα γινονται όλα μηχανικά. Οι βόλτες, οι μπύρες, τα ψώνια στο σουπερμάρκετ.\nΘα με κρατάς, θα σε κρατώ, θα βλέπουμε ταινίες ή σειρές και κρυφά\nθα αναρωτιόμαστε πώς θα'ναι,\nαν κι εφόσον.\nΘα με μισήσεις, θα σε μισήσω, θα τσακωνόμαστε, θα κλαίμε και θα λέμε\nΘα πετάμε ρούχα σε βαλίτσες - τη μία θα φεύγω εγώ,\nτην άλλη θα φεύγεις εσύ,\nαλλά θα ξαναγυρνάμε - σαν υπνωτισμένοι.\nΚαι μια μέρα θα ξυπνήσω εδώ, κι εσύ θα ξυπνήσεις εκεί.\nΚαι θα τα κάνουμε όλα μα όλα ξανά, με την ίδια σειρά, σχεδόν κατά γράμμα.\nΑναρτήθηκε από Homo Pacificus στις 22:17 1 σχόλιο:\nΣτη ζωή, από ένα σημείο και μετά, είναι λες και ο χρόνος μετρά αντίστροφα.\nΓιατί οι άνθρωποι φτιάξαμε νόμους, θεούς και πρέπει. Γι' αυτό.\nΓιατί η ζωή βλέπεις δεν έρχεται με εγχειρίδιο χρήσης.\nΚοίτα όμως να δεις που και το "πήραμε τη ζωή μας λάθος" είναι λάθος.\nΑύριο θα ξυπνήσω και θα μετρώ 31 στρογγυλά χρόνια ζωής.\nΖωης που όλο αλλάζει.\nΑναρτήθηκε από Homo Pacificus στις 01:20 2 σχόλια:\nΣ'ένα παράλληλο σύμπαν έγιναν εκλογές. Χάθηκες λί...\nΘα βρεθούμε ξανά. Θα καθήσουμε στο παγκάκι δίπλα σ...\nΣτη ζωή, από ένα σημείο και μετά, είναι λες και ο ...


Online κράτηση πτήσης από Κοπενχάγη - για Πρίντεζι τώρα από 1.440 DKK - Lufthansa\nΠτήση Κοπενχάγη Πρίντεζι από 1.440 DKK\nΚαταπληκτικοί ναύλοι για την πτήση σας από Κοπενχάγη προς Πρίντεζι\nΠροσπαθείτε να βρείτε προσιτές τιμές πτήσεων από Κοπενχάγη για Πρίντεζι; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Πρίντεζι BDS τον Απριλίου 2023 από 1.440 DKK.\nΕίτε πηγαίνετε Πρίντεζι για μια επιχειρηματική συνάντηση είτε ταξιδεύετε προς Ιταλία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Δανία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Κοπενχάγη προς Πρίντεζι διατίθεται με 1.440 DKK, τον Απριλίου 2023.


F1: Ανοιχτό το ενδεχόμενο για αγώνες τον Ιανουάριο του 2021! – CARSNEWS\nΤην παραπάνω άποψη εξέφρασε ο επικεφαλής της Ferrari, Mattia Binotto, μιλώντας στο τηλεοπτικό δίκτυο Sky Italia. Ο «ισχυρός άνδρας» της scuderia από την ημέρα που επέστρεψε από την Αυστραλία βρίσκεται στο σπίτι του απ’ όπου συντονίζει ό,τι έχει να κάνει με τη λειτουργία της ομάδας του, μιλώντας σχεδόν σε καθημερινή βάση με τους πιλότους του, Sebastian Vettel και Charles Leclerc.\nΟ Binotto τόνισε πως «βρισκόμαστε σε συνεχή επικοινωνία με τον Chase Carrey, στον οποίον έχουμε αφήσει το ελεύθερο να κάνει ό,τι χρειάζεται προκειμένου το πρόγραμμα των αγώνων να διαμορφωθεί με τον καλύτερο δυνατό τρόπο.\nΟ team principal της Ferrari τόνισε πως «θα μπορούσαμε να κάνουμε διήμερους αγώνες, με τις ελεύθερες δοκιμές να διεξάγονται το πρωί του Σαββάτου, προκειμένου να εντάξουμε όσους περισσότερους back to back αγώνες γίνεται. Επίσης, το γεγονός ότι τα εργοστάσια είναι κλειστά αυτή την εποχή, μας δίνει τη δυνατότητα να κάνουμε αγώνες τον Αύγουστο.\nΑναφορικά με το ενδεχόμενο η σεζόν να επιμηκυνθεί μέχρι τον Ιανουάριο του 2021, είπε πως «υπάρχουν μέρη στα οποία θα μπορούσαν να διεξαχθούν αγώνες τον Ιανουάριο. Εάν μια τέτοια κίνηση εξασφαλίζει την πραγματοποίηση ενός πιο πλήρους Παγκοσμίου Πρωταθλήματος, είμαστε θετικοί στο να το συζητήσουμε. Αρκεί η επόμενη σεζόν να μην ξεκινήσει πριν από τον Μάρτιο του 2021».\nΝα σημειωθεί πως η διεξαγωγή αγώνων πέριξ της Πρωτοχρονιάς ήταν συνήθης διαδικασία κατά τις πρώτες δεκαετίες «ζωής» του Παγκοσμίου Πρωταθλήματος. Το γκραν πρι της Νοτίου Αφρικής είχε διεξαχθεί ανήμερα την Πρωτοχρονιά το 1965 και το 1968, ενώ το 1967 είχε λάβει χώρα στις 2 Ιανουαρίου. Και η Αργεντινή, όμως, είχε φιλοξενήσει αγώνες στις 9 Ιανουαρίου (1977), στις 12 του μήνα (1975) αλλά και στις 13/1 (1957, 1974, 1980).\nΕπίσης, το 1962 η σεζόν είχε ολοκληρ4ωθεί στις 29 Δεκεμβρίου με το γκραν πρι της Νοτίου Αφρικής στο East London.\nTo Ineos Grenadier στο βρετανικό «Concours d’Elegance»\nΤο Urban EV πλησιάζει στην παραγωγή και μεταμορφώνεται σε “Honda e”.


ΔΙΣΚΟΣ A/T/O/S - A Taste Of Struggle | MiC - GREEK MUSIC MAGAZINE\nDeep Medi Musik, 2014\nΦέρνουν στην επιφάνεια μια ερώτηση που μας βασανίζει χρόνια. Του Πάνου Πανότα\nΑφήνουμε στην ατάραχη ησυχία τους τα 70s. Καθότι με κοντά παντελόνια, τα ζήσαμε στην απέξω κι αλαφροπατώντας, οπότε ουσιαστικά δεν επιτεύχθηκε ποτέ για μας η πλήρης μουσική εμπειρία τους. Ε, τότε ήταν σίγουρα στα 90s όπου μαθητεύσαμε στην ποπ ως κατασκευή. Σε μέρες σαφώς λιγότερο ανήσυχες απ' τις τωρινές μας δηλαδή, και μάλιστα από γκρουπ τα οποία εμφανώς δεν είχαν τέτοιο σκοπό. Τότε.\nΟι A/T/O/S -προφέρονται A Taste Of Struggle, όπως πολύ συγκεκριμένα τιτλοφορούν το παρόν ντεμπούτο τους- έρχονται περίπου από εκεί που δεν τους περίμενε κανείς, απ' την Antwerp του Βελγίου. Αλλά είναι σαν να ζούνε ακόμα στα βρετανικά 90s και για την ακρίβεια στο Bristol.\nΟ ήχος τους μας θύμισε κάτι παλιό μα συνάμα και καινούργιο. Φέρνει κάπως σε συνταίριασμα, όπου μία γνήσια r'n'b/ soul φωνή, πολύ κοντινή στων Martina Topley-Bird και Shara Nelson, δένεται σ' ένα post-dubstep (κοντεύουν να μισιάσουν τα 10s πια) περιβάλλον κι υπόβαθρο, μεροληπτικά κοντινό στον Skream, δημιουργώντας με πάντως όχι πολύπλοκα ερεθίσματα τον ζοφερό του, μερικές φορές, μικρόκοσμο. Άλλωστε το Bristol έχει δικαιώσει τη φήμη της σκυθρωπής πόλης.\nΓια τη φωνή χρειάζεται απαραιτήτως να σας συστήσουμε την Amina Osmanu. Αναζητούσε συνεργάτη αυτή και τον βρήκε μέσω κοινής γνωριμίας στον Bruno Truyens, ο οποίος συνέβαλε στα υπόλοιπα εδώ (μαζί με μόλις δύο καλεσμένους), διατηρώντας ταυτόχρονα και τη θέση του στον οίκο της κεντροευρωπαϊκής ντιτζεϊκής κάστας.\nΤο ντουέτο "μετονομάστηκε" σε Amos & Truenoys, έστησε την πλατφόρμα πάνω στην οποία δημιούργησε ως ικανότατος διαχειριστής της κληρονομιάς που παρέλαβε, κι έδωσε στην υπόθεση trip hop-electro soul το δικαίωμα της φαντασίας ξανά. Αφού μ' αυτά και με τα λοιπά τής παρείχε την αίσθηση του αυθεντικού κι αληθινού όπως αναμφίβολα την είχε κάποτε.\nΣτην έναρξη του άλμπουμ μπαίνουν σε τάξη οι προθέσεις και ξεδιαλύνεται το τοπίο. Μετά αρχίζει να εμφανίζεται το εξαιρετικό των δεξιοτήτων και της έμπνευσης των A/T/O/S: Το "What I Need" είναι ιδιοφυές τραγούδι που ξεκολλάει εγκαίρως ολάκερο το περιεχόμενο σετ απ' την λάσπη της όποιας ορθολογικής παράδοσης. Το "Cosmos" που ακολουθεί βυθίζεται στα πλείστα όσα απολαυστικά κλισέ ενός σύγχρονου blues με το αρμόζον, ανάλογο συναίσθημα. Με ό,τι προηγείται κι έπεται, το "Paper" γίνεται μοιραία, κι απ' την αρχική κιόλας ανάγνωσή του, η απερίγραπτη κορυφαία στιγμή συνολικά του άλμπουμ. Είναι πλημμυρισμένο λες από μελωδικές δεισιδαιμονίες των περασμένων καιρών που τούτο το μεγάλο κομμάτι τους επέτρεψε πάλι να εκφραστούν καθηλωτικά. Εξαιρετικό και το "Run", πιο κάτω.\nΤο "A Taste Of Struggle" είναι δίσκος ο οποίος ειδικά όταν βάζεις να τον ακούσεις με ακουστικά μοιάζει λες κι επέτρεψες στις ουρές των μπάσων να στριφογυρίσουν στους ακουστικούς σου πόρους σαν μυρμήγκια. Η εκτενής διάρκειά του είναι που γεννάει λίγους όχι και τόσο απροσδόκητους τελικά κινδύνους, κυρίως επειδή καθίσταται κάπως εξαντλητική, έχοντας δεκαπέντε τρακ συν ένα κρυφό στο τέλος.\nΩστόσο, με δεδομένο πλέον το ποιόν του αποτελέσματος, μα και το σημαντικότερο, την αποδοχή αυτού, ακόμη και το ενίοτε κολεγιακού σαρκασμού ερώτημα για το πόσο θα αποδεχόμαστε αγωνιωδώς την καινούργια μουσική να βασίζεται σε αναφορές στο παρελθόν, με μία σχεδόν μόνιμη αποτυχία αναλογιών, φαίνεται να θέλουμε να παραμείνει γραφικό κι αναπάντητο. Ακούγεται μάλλον άχαρο, όμως κρυφά έτσι μας εξυπηρετεί. Τουλάχιστον για την περίσταση.


Σημαντικές διευκρινίσεις για τα μεταγραφικά | www.monoapoel.com Το πορτοκαλί site. Παρασκήνιο, Σχόλια, Ειδήσεις για το ΑΠΟΕΛ\n· 7 August, 10:25\nΟ εκπρόσωπος τύπου της Ομάδας μας Νεκτάριος Πετεβίνος μίλησε το πρωί στον Super Sport fm 104.0 για την «γαλαζοκίτρινη» επικαιρότητα.\nΓια την προετοιμασία: «Από τα έξι φιλικά τα τέσσερα θα ήταν τηλεοπτικά και όταν υπάρχει και ο περιορισμός με τα 500 εισιτήρια είναι σημαντικό για τον κόσμο να βλέπει την ομάδα. Ευχόμαστε αυτό να είναι διαφορετικό με την έναρξη του πρωταθλήματος, να έχουμε περισσότερο κόσμο και καλύτερη επιδημιολογική εικόνα. Είμαστε ήδη σε αντίστροφη μέτρηση, πλησιάζει η έναρξη των επίσημων υποχρεώσεων και είναι ευκαιρίες μεγάλες για τον κ. Ουζουνίδη να μπορέσει να καταλήξει όσο γίνεται καλύτερα στα πλάνα του. Ήδη από το προηγούμενο φιλικό με την Ανόρθωση αλλάζει κάπως η φιλοσοφία, δίνεται περισσότερος χρόνος σε κάποιους ποδοσφαιριστές και το ίδιο θα συμβεί και στα υπόλοιπα δύο με ΑΕΚ σήμερα και με τον Απόλλωνα 14 Αυγούστου» είπε αρχικά.


Αρχείο Τελετών στον Ι.Ν. Κοιμήσεως της Θεοτόκου, Νεοχώρι Μαντινείας - Μεγρέμης Οίκος Τελετών\nΑΝΑΣΤΑΣΙΟ ΓΕΩΡΓ. ΛΑΓΓΑ (98)\nΤοποθεσίες: Ι.Ν. Κοιμήσεως της Θεοτόκου, Νεοχώρι Μαντινείας\nΤον πολυαγαπημένο & σεβαστό μας σύζυγο, πατέρα, παππού, αδελφό & θείο ΑΝΑΣΤΑΣΙΟ ΓΕΩΡΓ. ΛΑΓΓΑ ΣΥΝΤΑΞΙΟΥΧΟ ΕΜΠΟΡΟ ΕΤΩΝ 98 Κηδεύουμε την Πέμπτη 2 Ιανουαρίου 2020 & ώρα 3:30 μ.μ. εκ του Ιερού Ναού Κοιμήσεως της Θεοτόκου... Συνεχίζεται »\nΑΘΑΝΑΣΙΟΥ ΣΤΥΛ. ΡΕΚΚΑ\nΜε τη συμπλήρωση 40 ημερών από το θάνατο του αγαπημένου μας συζύγου, αδελφού & θείου ΑΘΑΝΑΣΙΟΥ ΣΤΥΛ. ΡΕΚΚΑ προσκαλούμε τους συγγενείς & φίλους να προσευχηθούν μαζί μας, για την ανάπαυση της ψυχής του, στη Θεία Λειτουργία &... Συνεχίζεται »\nΑΘΑΝΑΣΙΟ ΣΤΥΛ. ΡΕΚΚΑ (89)\nΤον πολυαγαπημένο μας σύζυγο, αδελφό & θείο ΑΘΑΝΑΣΙΟ ΣΤΥΛ. ΡΕΚΚΑ ΕΤΩΝ 89 Κηδεύουμε την Πέμπτη 29 Αυγούστου 2019 & ώρα 12:30 μ.μ. εκ του Ιερού Ναού Κοιμήσεως της Θεοτόκου Νεοχωρίου Μαντινείας. Η Σορός θα ευρίσκεται στον Ιερό Ναό... Συνεχίζεται »\nΜε τη συμπλήρωση 40 ημερών από το θάνατο του αγαπημένου μας συζύγου, πατέρα, υιού, παππού, αδελφού & θείου ΠΑΝΑΓΙΩΤΗ (ΤΑΚΗ) Γ. ΛΑΓΚΑ ΤΥΡΟΚΟΜΟΥ προσκαλούμε τους συγγενείς & φίλους να προσευχηθούν μαζί μας, για την ανάπαυση της... Συνεχίζεται »\nΠΑΝΑΓΙΩΤΗ (ΤΑΚΗ) Γ. ΛΑΓΚΑ (83)\nΤον πολυαγαπημένο & σεβαστό μας σύζυγο, πατέρα, υιό, παππού, αδελφό & θείο ΠΑΝΑΓΙΩΤΗ (ΤΑΚΗ) Γ. ΛΑΓΚΑ ΤΥΡΟΚΟΜΟ ΕΤΩΝ 83 Κηδεύουμε την Πέμπτη 11 Ιανουαρίου 2018 & ώρα 3:30 μ.μ. εκ του Ιερού Ναού Κοιμήσεως της Θεοτόκου... Συνεχίζεται »\nΚατηγορίεςΚηδεία40/ήμερο ΜνημόσυνοΕτήσιο Μνημόσυνο ΤοποθεσίεςΙ.Ν. Μεταμορφώσεως του Σωτήρος, Καμάρα ΜεγαλόποληςΙ.Ν. Αγίου Γεωργίου, Ελαιοχώρι ΚυνουρίαςΙ.Ν. Αγίου Γεωργίου, ΚαμενίτσαΙ.Ν. Αγίας Πελαγίας, ΠέλαγοςΙ.Ν. Ζωοδόχου Πηγής, Άγιος Σώστης ΤεγέαςΙ.Ν. Αγίων Κωνσταντίνου & Ελένης, Άγιος Κωνσταντίνος (Μαντζαγρά)Άγιος Γεώργιος, Α. Καλό Νερό ΜεσσηνίαςΙ.Ν. Αγίου Γεωργίου (Κοιμητήριο), Αμαρούσιο ΑττικήςΙ.Ν. Αγίου Δημητρίου, Μαίναλο ΜαντινείαςΙ.Ν. Αναλήψεως Κυρίου, Βριλήσσια ΑττικήςΙ.Ν. Αγίου Αλεξάνδρου, Κάτω Ασέα ΜαντινείαςΙ.Ν. Αγίου Γεωργίου, ΑγιωργίτικαΙ.Ν. Αγίας Παρασκευής, ΣαρακίνιΙ.Ν. Τιμίου Προδρόμου, Λουτρά Ηραίας ΓορτυνίαςΙ.Ν. Αγίου Νικολάου, Κάψια ΜαντινείαςΙ.Ν. Αγίων Κωνσταντίνου & Ελένης, Κάτω Δολιανά ΚυνουρίαςΙ.Ν. Υπαπαντής του Σωτήρος, Επισκοπή ΤεγέαςΙ.Ν. Εγέρσεως Του Λαζάρου, Μάκρη ΤρίποληςΙ.Ν. Αγίων Κων/νου & Ελένης, Τζίβα ΤεγέαςΙ.Ν. Αγίου Δημητρίου, Κώμη ΜαντινείαςΙ.Ν. Αγίου Νικολάου, ΠαλλάντιοΙ.Ν. Των Παμμεγίστων Ταξιαρχών, Νέα ΣμύρνηΙ.Ν. Ευαγγελιστού Μάρκου, ΠέλαγοςΤρίποληΙ.Ν. Γενέσιον της Θεοτόκου, ΒυτίναΙ.Ν. Μεταμορφώσεως του Σωτήρος, ΤρίποληΙ.Ν. Αγίων Πέτρου & Παύλου, Γιοκαραίικα ΤεγέαςΙ.Ν. Αγίου Γεωργίου, Αλεποχώρι ΜαντινείαςΙ.Ν. Αγίου Γεωργίου, ΠιάναΙ.Ν. Αγίων Κωνσταντίνου & Ελένης, ΚαστάνιτσαΙ.Ν. Τιμίου Προδρόμου, Λαγκάδια ΓορτυνίαςΙ.Ν. Αγίας Τριάδος, Αγρίδι ΓορτυνίαςΙ.Ν. Αγίου Νικολάου, Παναγιά ΓορτυνίαςΙ.Ν. Αγίου Γεωργίου, ΡοεινόΙ.Ν. Αγίας Τριάδος, Νέα ΚηφισιάΙ.Ν. Κοιμήσεως της Θεοτόκου, Νέα Χώρα ΚαστρίουΙ.Ν Αγίου Γεωργίου, Καλλιάνι ΓορτυνίαςΙ.Ν. Αγίας Τριάδος, Δάφνη ΚαλαβρύτωνΙ.Ν. Αγίου Γεωργίου, ΠαλλαντίουΙ.Ν. Προφήτη Ηλία, ΤρίποληΙ.Ν. Αγίου Νικολάου, ΧαλάνδριΙ.Ν. Κοιμήσεως της Θεοτόκου, ΧρυσοβίτσιΙ.Ν. Αγίου Τρύφωνα, ΒυτίναΙ.Ν. Γεννέσιον της Θεοτόκου, ΚολλίνεςΙ.Ν. Αγίου Δημητρίου, ΜάναριΙ.Ν. Τιμίου Προδρόμου, ΛεβίδιΙ.Ν. Αγίου Γεωργίου, Τρόπαια ΓορτυνίαςΙ.Ν. Μεταμορφώσεως του Σωτήρος, Αλέα ΤεγέαςΙ.Ν. Αγίας Τριάδας, ΒαθειάΙ.Ν. Αγίου Γεωργίου, Δρακοβούνι ΓορτυνίαςΙ.Ν. Ευαγγελίστριας, Νεστάνη ΜαντινείαςΙ.Ν. Αγίου Δημητρίου, ΚάνδαλοςΙ.Ν. Κοιμήσεως της Θεοτόκου, Λίμνη ΜαντινείαςΙ.Ν. Κοιμήσεως της Θεοτόκου, Ασέα ΜαντινείαςΙ.Ν. Αγίων Θεοδώρων, ΒαλτεσινίκοΙ.Ν. Αγίου Νικολάου, Αρτεμίσιο ΜαντινείαςΙ.Ν. Ευαγγελιστρίας, Σιλίμνα ΜαντινείαςΙ.Ν. Αγίου Νικολάου, ΑλέαΙ.Ν. Αγίου Βασιλείου, ΆργοςΙ.Ν. Αγίας Τριάδος, ΒλαχόραφτηΙ.Ν. Κοιμήσεως της Θεοτόκου, Γαρέα ΤεγέαςΙ.Ν. Μεταμορφώσεως Του Σωτήρος, ΜεγαλόποληΙ.Ν. Αγίας Μαρίνας, Ηλιούπολη ΑττικήςΙ.Ν. Αγίου Γεωργίου, ΛεβίδιΙ.Ν. Αγίου Γεωργίου, Ωριά ΚυνουρίαςΙ.Ν. Νεομάρτυρος Δημητρίου, ΤρίποληΙ.Ν. Αγίων Θεοδώρων, Κώμη ΜαντινείαςΙ.Ν. Αγίας Κυριακής, ΔημητσάναΙ.Ν. Αγίου Δημητρίου, Ράφτης ΓορτυνίαςΙ.Ν. Αγίου Νικολάου, Αχλαδόκαμπος ΑργολίδαςΙ.Ν. Τιμίου Ιωάννου Προδρόμου, Πυργάκι ΓορτυνίαςΙ.Ν. Αγίου Γεωργίου, Λιθοβούνια ΤεγέαςΙ.Ν. Αγίας Τριάδος, Ψάρι ΜεσσηνίαςΙ.Ν. Αγίου Δημητρίου, Σκοτάνη ΑχαϊαςΙ.Ν. Τιμίου Προδρόμου, Μαυρογιάννης ΜαντινείαςΙ.Ν. Ευαγγελιστρίας, Καρύταινα ΜεγαλόποληςΙ.Ν. Αγίου Γεωργίου, Πικέρνι ΜαντινείαςΙ.Ν. Αγίου Ιωάννη, Ρίζες ΤεγέαςΙ.Ν. Ζωοδόχου Πηγής, Κανδήλα ΜαντινείαςΙ.Ν. Αγίας Τριάδος, Πουρναριά ΓορτυνίαςΙ.Ν. Ζωοδόχου Πηγής, Δούκα Βρύση ΑργολίδαςΙ.Ν. Αγίων Αναργύρων, Λαγκάδια ΓορτυνίαςΙ. Ν. Εισοδίων της Θεοτόκου, Φαρακλάδα ΤριφυλίαςΙ.Ν. Κοιμήσεως της Θεοτόκου, Δροσοπηγή ΚορινθίαςΙ.Ν. Κοιμήσεως της Θεοτόκου, ΒλαχοκερασιάΙερά Μονή Γοργοεπηκόου, ΝεστάνηΙ.Ν. Αγίου Νικολάου, Μαγούλα ΤεγέαςΙ.Ν. Αγίου Βασιλείου, ΤρίποληΙ.Ν. Κοιμήσεως της Θεοτόκου, Σέρβος ΓορτυνίαςΙ.Ν. Αγίου Δημητρίου, Δραγώγι ΟλυμπίαςΙ.Ν. Αγίας Παρασκευής, Τουθόα ΓορτυνίαςΙ.Ν. Αγίου Γεωργίου, Παρθένι ΜαντινείαςΙ.Ν. Αγίου Αθανασίου, Σβωλέικα ΤεγέαςΙ.Ν. Αγίου Τρύφωνα, ΓλυφάδαΙ.Ν. Αγίου Νικολάου, Ασέα ΜαντινείαςΙ.Ν. Υπαπαντής Του Κυρίου, Φούσκαρη ΓορτυνίαςΙ.Ν. Αγίας Παρασκευής, ΑλωνίσταιναΙ.Ν. Αγίου Δημητρίου, ΔάραΙ.Ν. Ευαγγελιστρίας, ΤρίποληΙ.Ν. Κοιμήσεως της Θεοτόκου, Στενό ΜαντινείαςΙ.Ν. Αγίου Αθανασίου, ΒλαχέρναΙ.Ν. Αγίας Παρασκευής, Κ. Ηλιούπολη ΑττικήςΙ.Ν. Αγίου Γεωργίου, Δεμίρι ΤεγέαςΙ.Ν. Αγίου Δημητρίου, ΒούρβουραΙ.Ν. Τιμίου Προδρόμου, Καράτουλα ΚυνουρίαςΙ.Ν. Αγίου Ραφαήλ, ΤρίποληΙ.Ν. Αγίου Αθανασίου, Θεόκτιστο ΓορτυνίαςΙ.Ν. Αγίας Κυριακής, Στρίγκος ΤεγέαςΙ.Ν. Αγίου Νικολάου της Ιεράς Μονής Βαρσών, ΝεοχώριΙ.Ν. Παναγίας, Κανδήλα ΜαντινείαςΙ.Ν. Αγίων Θεοδώρων, Θεόκτιστο ΓορτυνίαςΙ.Ν. Κοιμήσεως της Θεοτόκου, ΠερδικόβρυσηΚοιμητήριο, Άγιοι Ανάργυροι ΑττικήςΙ.Ν. Αγίου Τρύφωνα, ΒαλτεσινίκοΙ.Ν. Αγίας Τριάδος, ΑθήναιοΙ.Ν. Των Παμμεγίστων Ταξιαρχών, Λαγκάδια ΓορτυνίαςΙ.Ν. Αγίου Νικολάου, Μανθυρέα ΤεγέαςΙ.Ν. Εισοδίων Της Θεοτόκου, Θεισόα ΗλείαςΙ.Ν. Κοιμήσεως της Θεοτόκου, Κυπαρίσσι ΛακωνίαςΙ.Ν. Των Παμμεγίστων Ταξιαρχών, ΛεβίδιΙ.Ν. Αγίων Κωνσταντίνου & Ελένης, Αρτεμίσιο ΜαντινείαςΙ.Ν. Αγίου Νικολάου, Κάτω Δολιανά ΚυνουρίαςΙ.Ν. Κοιμήσεως της Θεοτόκου, ΘάναΙ.Ν. Αγίου Δημητρίου, Στάδιο ΤεγέαςΙ.Ν. Ζωοδόχου Πηγής, Κεφαλάρι ΑργολίδοςΙ.Ν. Αγίας Παρασκευής, Καρυές ΛακωνίαςΙ.Ν. Αγίου Δημητρίου, Αχλαδόκαμπος ΑργολίδαςΙ.Ν. Τιμίου Προδρόμου, ΞηροκαρίταιναΙ.Ν. Αγίας Τριάδος, Νυμφασία ΓορτυνίαςΙ.Ν. Αγίου Δημητρίου, ΧωτούσαΙ.Ν. Αγίου Βασιλείου, Άγιος Βασίλειος ΤρίποληςΙ.Ν. Αγίας Τριάδος, ΧολαργόςΙ.Ν. Κοιμήσεως της Θεοτόκου, Νεοχώρι ΜαντινείαςΙ.Ν. Αγίου Σπυρίδωνος, Ρίζες ΤεγέαςΙ.Ν. Τιμίας Ζώνης, Καρδαρά ΜαντινείαςΙ.Ν. Αγίου Τρύφωνα, ΤρίποληΙ.Ν. Αγίου Αθανασίου, Βουνό ΤεγέαςΙερά Μονή Επάνω ΧρέπαςΙ.Ν. Αγίου Αθανασίου, Ρίζες ΤεγέαςΙ.Ν. Αγίου Νικολάου, Αμαρούσιο ΑττικήςΙ.Ν. Αγίου Γεωργίου, Στεμνίτσα ΓορτυνίαςΙ.Ν. Αγίου Βλασίου, Φίλια ΚαλαβρύτωνΙ.Ν. Αγίας Κυριακής, Κάνδαλος ΤεγέαςΙ.Ν. Αγίου Χαραλάμπους, ΧωτούσαΙ.Ν. Αγίου Γεωργίου, Ολομάδες Βαλτεσινίκου ΓορτυνίαςI.N. Νεομάρτυρος Δημητρίου, Μερκοβουνί ΤρίποληΙ.Ν. Κοιμήσεως της Θεοτόκου, Στεμνίτσα ΓορτυνίαςΙ.Ν. Αγίου Δημητρίου, ΛευκοχώριΙ.Ν. Αγίας Αικατερίνης, ΤρίποληΙ.Ν. Αγίων Πάντων, ΒυτίναΙ.Ν. Τιμίου Προδρόμου, ΔόριζαΙ.Ν. Αγίου Ιωάννου Χρυσοστόμου, ΛουκάΙ.Ν. Αγίου Αθανασίου, Καμάρι ΤεγέαςΙ.Ν. Αγίου Χαραλάμπους, ΔημητσάναΙ.Ν. Παναγίας, ΑγιωργίτικαΙ.Ν. Αγίας Μαρίνας, Καλονέρι ΓορτυνίαςΙ.Ν. Παναγίας, Έλατος ΚυνουρίαςΙ.Ν. Αγίου Βασιλείου, Άγιος Δημήτριος (Μπραχάμι)Ι.Ν. Παναγίας Γιάτρισσας, ΤρίποληΙ.Ν. Αγίου Νικολάου, ΚαστρίΙ.Ν. Αγίου Ανδρέα (Κοιμητήριο), Βούλα ΑττικήςΙ.Ν. Αγίων Κωνσταντίνου & Ελένης, Ψηλή Βρύση ΤεγέαςΙ.Ν. Κοιμήσεως της Θεοτόκου, Μεσορράχη ΚυνουρίαςΙ.Ν. Αγίου Νεκταρίου, Βούλα ΑττικήςΙ.Ν. Μεταμορφώσεως του Σωτήρος, ΚαστάνιτσαΙ.Ν. Αγίου Νικολάου, Δεκάζειο Γηροκομείο ΤρίποληςΙ.Ν. Τιμίου Προδρόμου, ΠερθώριΙ.Ν. Αγίου Ανδρέα, Καρυές ΛακωνίαςΙ.Ν. Αγίου Νικολάου (Κοιμητήριο), ΚαμενίτσαΙ.Ν. Αγίου Δημητρίου, Έλατος ΚυνουρίαςΙ.Ν. Αγίου Δημητρίου, Αραχαμίτες ΜαντινείαςΙ.Ν. Της Του Θεού Σοφίας, ΘεσσαλονίκηΙ.Ν. Αγίου Νικολάου, Λιανός ΜαντινείαςΙ.Ν. Αγίου Νικολάου, Σκοπή ΤρίποληςΙ.Ν. Κοιμήσεως Της Θεοτόκου (Κοιμητήριο), Μανθυρέα ΤεγέαςΙ.Ν. Κοιμήσεως της Θεοτόκου, Ηράκλειο ΑττικήςΙ.Ν. Μεταμορφώσεως του Σωτήρος, Σημιάδες ΜαντινείαςΙ.Ν. Αγίου Νικολάου, Ριζοσπηλιά ΓορτυνίαςΙ.Ν. Των Παμμεγίστων Ταξιαρχών, Κανδήλα ΜαντινείαςΙ.Ν. Αγίου Ιωάννου, Άκρα ΤεγέαςΙ.Ν. Αγίου Νικολάου, Άνω ΔαβιέςΙ.Ν. Αγίου Νικολάου, Νεστάνη ΜαντινείαςΙ.Ν. Αγίου Νικολάου, Βυζίκι ΓορτυνίαςΙ.Ν. Αγίας Κυριακής, Κερασίτσα ΤεγέαςΙ.Ν. Αγίου Ευσταθίου, Λαγκάδια ΓορτυνίαςΙ.Ν. Ευαγγελιστρίας, Κερασίτσα ΤεγέαςΙ.Ν. Αγίου Αθανασίου, Άγιος ΙωάννηςΙ.Ν. Αγίου Δημητρίου, Στρίγκος ΤεγέαςΙ.Ν. Αγίου Νικολάου, Μηλιά ΜαντινείαςΚοιμητήριο Αγίας Τριάδας, ΤρίποληΙ.Ν. Αγίων Κωνσταντίνου & Ελένης, Οικισμός Ρούσσι ΛεβιδίουΙ.Ν. Αγίου Βλασίου, Φούσκαρη ΓορτυνίαςΙ.Ν. Κοιμήσεως της Θεοτόκου, Εύανδρο ΤρίποληςΙ.Ν. Αγίου Νικολάου, 'Ακοβα ΆργουςΙ.Ν. Κοιμήσεως της Θεοτόκου, ΒαλτέτσιΙ.Ν. Αγίου Νεκταρίου, Βουνό ΤεγέαςΙ.Ν. Κοιμήσεως της Θεοτόκου, Αρχαία ΟλυμπίαΙ.Ν. Γενέσιον της Θεοτόκου, ΦτέρηΙ.Ν. Αγίου Τρύφωνα, ΒλαχέρναΙ.Ν. Των Παμμεγίστων Ταξιαρχών, ΤρίποληΙ.Ν. Αγίου Νικολάου, ΠάπαρηΙ.Ν. Αγίας Κυριακής, Ψηλή Βρύση ΤεγέαςΙ.Ν. Αγίας Βαρβάρας, ΤρίποληΆγιος Νίκωνας, ΣπάρτηΙ.Ν. Αγίας Τριάδος, Ζευγολατιό ΜαντινείαςΙ.Ν. Αγίου Δημητρίου, ΤρίποληΙ.Ν. Αγίων Αποστόλων Πέτρου & Παύλου, Άγιος ΠέτροςΙ.Ν. Αγίας Τριάδος, ΣτέρναΙ.Ν. Αγίου Αντωνίου, Σάγκα


Ο Καμμένος με τον Τσίπρα (και τις καρέκλες τους) θα το πάνε μέχρι τέλους\n22/10/2018 24/10/2018 Εθνική Εφημερίδα ΕΜΠΡΟΣ\nΚαυτές ομολογίες Καμμένου στο υπουργικό συμβούλιο: «Υπήρξε διαβεβαίωση από την πλευρά του υπουργείου Εξωτερικών, ότι το Σκοπιανό θα έρθει στη Βουλή, μετά τις εκλογές… Εκτιμώ ωστόσο ότι η συμφωνία δεν θα έρθει στη Βουλή, γιατί δεν θα ολοκληρωθεί η διαδικασία στα Σκόπια…»\nΔύο εικοσιτετράωρα πριν από την παραίτηση Κοτζιά, σύμφωνα με τις διαρροές στον Τύπο, τα αίματα άναψαν με αιχμηρούς διαλόγους μεταξύ του παραιτηθέντος υπουργού και του ελαφροδεξιού συμπορευτή των κομμουνιστών, Πάνου Καμμένου.\nΕπειδή το υπουργικό συμβούλιο έγινε χωρίς κάμερες, κανένας δεν μπορεί να είναι βέβαιος εάν πρόκειται για κανονική ή τεχνητή κρίση της συγκυβέρνησης ΣΥΡΙΖΑΝΕΛ. Το βέβαιον είναι ότι – όπως συνηθίζεται σε αυτές τις περιπτώσεις – οι «διαρροές» προέρχονται από κυβερνητικούς κύκλους (λέγε με Παπά εν προκειμένω), οπότε έχει ενδιαφέρον να σταθούμε σε κάποια σημεία.\nΟ Πάνος Καμμένος φέρεται να διαβεβαίωσε τον πρωθυπουργό ότι δεν υπάρχει περίπτωση να ρίξει την κυβέρνηση υπερψηφίζοντας μια πρόταση μομφής που μπορεί να φέρει η ΝΔ, επανέλαβε ωστόσο ότι παραμένει στη θέση του σε ότι αφορά την συμφωνία των Πρεσπών. Ο «ακροδεξιός» δηλαδή, Καμμένος, ξεκαθαρίζει ότι θα στηρίζει την κυβέρνηση Τσίπρα ακόμα και ΜΕΤΑ την ολοκλήρωση της προδοσίας της Μακεδονίας μας.\nΗ ένταση στο υπουργικό συμβούλιο κορυφώθηκε, όταν ο υπουργός Άμυνας, μιλώντας στον Νίκο Κοτζιά, του είπε ότι «υπήρξε διαβεβαίωση από την πλευρά του υπουργείου Εξωτερικών, ότι το Σκοπιανό θα έρθει στη Βουλή, μετά τις εκλογές…»\nΕμείς δεν έχουμε λόγους να… δυσπιστούμε απέναντι σε έναν τέτοιο ισχυρισμό. Ο άνθρωπος τα είπε όλα! Και για όσους δεν κατάλαβαν, λίγο αργότερα γίνεται ακόμα πιο κατανοητός: «Έχουμε ξεκαθαρίσει τη θέση μας και τη στάση μας. Δεν είναι ψεύτικη σαν του Μητσοτάκη. Εκτιμώ ωστόσο ότι η συμφωνία δεν θα έρθει στη Βουλή, γιατί δεν θα ολοκληρωθεί η διαδικασία στα Σκόπια. Σε κάθε περίπτωση δεν θα ταυτιστούμε με τη ΝΔ στην προσπάθειά της να ρίξει την κυβέρνηση».\nΣύμφωνα με τον ίδιο τον Καμμένο λοιπόν, ο ίδιος και το κόμμα του (…) έχει δεσμευθεί πως δεν πρόκειται να ρίξει την κυβέρνηση Τσίπρα ΟΥΤΕ ΜΕ ΤΟ ΞΕΠΟΥΛΗΜΑ ΤΗΣ ΜΑΚΕΔΟΝΙΑΣ, το οποίο του υποσχέθηκαν ότι θα έρθει στην Βουλή ΜΕΤΑ ΤΙΣ ΕΚΛΟΓΕΣ, ώστε να μην εκτεθεί ο ίδιος και να πάει σε αυτές με «ακροδεξιό» προφίλ και το χειρότερο; Ως υπουργός μιας κυβέρνησης συμμετέχει στο ξεπούλημα της Μακεδονίας γιατί ΕΚΤΙΜΑ (!) πως δεν θα ολοκληρωθεί η διαδικασία στα Σκόπια!\nΑν δεν είναι όλο αυτό, ο ορισμός του ΠΟΛΙΤΙΚΟΥ ΤΣΙΡΚΟΥ τότε δεν ξέρουμε τι άλλο μπορεί να είναι. Ο Κοτζιάς παραιτήθηκε, του Καμμένου όμως ούτε που του περνάει από το μυαλό μια τέτοια σκέψη! Και γιατί άλλωστε; Ξέρετε πόσο ζεστές είναι οι υπουργικές καρέκλες; Επιπλέον, «διαφωνεί» με την προδοσία της Μακεδονίας, αλλά δεσμεύεται ότι δεν θα ρίξει την κυβέρνηση, η οποία ίσως στο μυαλό του Πάνου Καμμένου να είναι μεγαλύτερης αξίας από την Κληρονομιά μας.\nΓια την ιστορία, ο πρωθυπουργός πάντως έλαβε την διαβεβαίωση που ήθελε από την Έλενα Κουντουρά ότι δεν θα ρίξει την κυβέρνηση ενώ ο Τέρενς Κουικ είπε ότι είναι υπέρ της σύνθετης ονομασίας απ’ όταν ήταν πρωθυπουργός ο Κωνσταντίνος Μητσοτάκης. Αυτοί δεν είναι «Ανεξάρτητοι Έλληνες», αλλά Εξαρτημένοι Νεοδημοκράτες…\nPrevious ΕΓΕΡΘΗΤΙ: Εμπρός, για έναν πιο νέο κόσμο\nNext 11 Ερωτήσεις στην ΕΛΕΝΗ ΖΑΡΟΥΛΙΑ:


00:01 - 14/06/21\nΕλπίζοντας πως οι θετικές ενδείξεις που υπάρχουνε στο Χ.Α. δε θα διαταραχθούνε κατά τη νέα εβδομάδα (υπάρχει σχετικό σχόλιο στη στήλη Κυνηγός), πάμε να ξεκινήσουμε την εβδομάδα ρίχνοντας μια ματιά στις επιμέρους αποδόσεις των 3 βασικών δεικτών μέχρι στιγμής τον Ιούνιο, ελπίζοντας πως το θετικό κλίμα όχι μόνο θα διατηρηθεί, αλλά και ότι η αγορά θα ανεβάσει στροφές το επόμενο διάστημα.\nΑπόδοση Α΄εξαμήνου 2021\nΑς ρίξουμε όμως μια ματιά και στις τελευταίες τιμές των ελληνικών ομολόγων, όπου την Παρασκευή, με το χέρι της ECB και στη σκιά της τελευταίας επιτυχημένης εξόδου στις αγορές, είχαμε μια πολύ καλή συνεδρίαση, με την απόδοση του 10ετούς ομολόγου να καταγράφει σημαντική αποκλιμάκωση, στο 0,74%. Ειδική αναφορά θα πρέπει να γίνει πως σε οριακά αρνητικό πρόσημο πέρασε η απόδοση του 5ετούς ομολόγου κάτι το οποίο κρατάμε. Θυμίζουμε ότι όπως αναφέραμε στις αρχές του χρόνου, αλλά από το 2020, αυτό ήτανε κάτι που είχαμε χαρακτηρίσει ως ένα από τα επόμενα στοιχήματα.\nΣτα 2,72 ευρώ, +0,55% έκλεισε την προηγούμενη Παρασκευή η ΕΤΕ. Και μετά την πρόσφατη άνοδο της μετοχής και με βάση την παραμονή (υπάρχει και μια σχετική απόσταση ασφαλείας) υψηλότερα των 2,47 – 2,49 ευρώ και 2,44 - 2,45 ευρώ η τάση παραμένει θετική (σε αυτές τις στηρίξεις θα μείνουμε – απώλεια τους θα ήτανε ένα μεγάλο πισωγύρισμα, που θα μπορούσε να στείλει τη μετοχή ακόμη και στο 2,00 – 2,05 ευρώ - αν και με τα δεδομένα που υπάρχουνε το αρνητικό σενάριο δεν φαίνεται τόσο πιθανό).\nΤώρα με βάση αυτές τις παραμονές, ο επόμενος στόχος είναι οι αντιστάσεις στα επίπεδα των 2,75 – 2,78 ευρώ, με την όρεξη για ακόμη υψηλότερα επίπεδα να ανοίγει, ανάλογα βέβαια και με το κλίμα στο Χ.Α.\nΜετά κα τα όσα έγιναν την προηγούμενη εβδομάδα, με εντυπωσιακό μάλιστα όγκο συναλλαγών, μια ενδιαφέρουσα εβδομάδα αναμένεται να είναι αυτή που ξεκινάει σήμερα για τη ΛΑΜΔΑ, που έκλεισε την προηγούμενη Παρασκευή στα 7,63 ευρώ, +1,19%. Ο μεγάλος στόχος θα είναι η παραμονή υψηλότερα των 7,45 – 7,55 ευρώ, κάτι το οποίο προσπαθεί και δεν καταφέρνει η μετοχή εδώ και μεγάλο χρονικό διάστημα. Σε σχέση με προηγούμενα σχόλια μας, σταθεροποίηση της μετοχής υψηλότερα, ανοίγει το δρόμο για ένα νέο ανοδικό trend, έχοντας, εδώ και καιρό, θέσει ως επόμενο στόχο το σχετικά μεγάλο ανοιχτό gap στα επίπεδα των 8,15 – 8,20 ευρώ, όπου θα επαναξιολογηθεί η κατάσταση.\nΤέλος και με τη μετοχή των ΕΛΠΕ (6,54 ευρώ, αμετάβλητη) τις τελευταίες εβδομάδες να έχει μια καλή εικόνα. Ο στόχος θα είναι η διάσπαση των ισχυρών αντιστάσεων στα επίπεδα των 6,45 – 6,55 ευρώ. Διάσπαση τους θα έβαζε τη μετοχή σε ένα νέο ανοδικό trend, με επόμενο στόχο τις αντιστάσεις στα 6,90 – 7,00, 7,50 και 7,60 – 7,70 ευρώ.\nΤέλος και όσο η μετοχή δεν καταφέρνει να διασπάσει τις αντιστάσεις στα επίπεδα των 6,45 – 6,55 ευρώ, εφόσον υπάρξουνε κάποιες πιέσεις είναι κλειδί η παραμονή υψηλότερα των 6,20 – 6,10 και 6,00 ευρώ. Όσο αυτά τα επίπεδα δε χάνονται, η τάση παραμένει πλήρως θετική.\n15 Ιουν 2021 00:00: INTERCONTINENTAL INTERNATIONAL Α.Ε.Ε.Α.Π. ( ΙΝΤΕΡΚΟ ) Ημερομηνία Καταβολής Μερίσματος,\n15 Ιουν 2021 00:00: ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε. ( ΚΜΟΛ ) Αποκοπή Μερίσματος,\n15 Ιουν 2021 10:00: ALPHA ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ ( ΑΛΦΑ ) Γενική Συνέλευση, Eξ αποστάσεως\n15 Ιουν 2021 13:00: ΜΥΤΙΛΗΝΑΙΟΣ Α.Ε. ( ΜΥΤΙΛ ) Γενική Συνέλευση, Στην έδρα της Εταιρείας στο Δήμο Αμαρουσίου Αττικής, οδός Αρτέμιδος αρ. 8\n15 Ιουν 2021 15:00: JUMBO ΑΝΩΝΥΜΗ ΕΜΠΟΡΙΚΗ ΕΤΑΙΡΙΑ ( ΜΠΕΛΑ ) Γενική Συνέλευση, από απόσταση σε πραγματικό χρόνο μέσω τηλεδιάσκεψης\n15 Ιουν 2021 17:30: ΜΟΤΟΡ ΟΪΛ (ΕΛΛΑΣ) ΔΙΥΛΙΣΤΗΡΙΑ ΚΟΡΙΝΘΟΥ ΑΕ ( ΜΟΗΟ1 ΜΟΗ ) Δημοσιοποίηση Τριμηνιαίων Αποτελεσμάτων,\n11 Ιουν 2021 Stocks